Mama, Elakkan 4 Perkara Ini Untuk Pastikan Buaian Elektrik Selamat, PENTING!

Pernah anda berada dalam situasi tertanya-tanya “Adakah buaian bayi elektrik selamat?”, seperti kebanyakan ibu bapa yang lain? Jika ya, dalam perkongsian artikel ini akan menjawab persoalan mengenai buaian elektrik.

Untuk mendapatkan lebih banyak info tentang Keibubapaan, sila dapatkannya
di sini.

Adakah buaian bayi elektrik selamat?

Jawapan untuk persoalan anda,
ya
, ia selamat untuk digunakan.

Ini kerana semestinya pengeluar buaian telah berusaha mencipta barangan yang selamat untuk dikendalikan. Tetapi ia hanya selamat digunakan
untuk bayi
 jika anda tahu cara menggunakannya dengan betul.

Beza buaian elektrik dan tradisional

Tujuan penghasilan buaian sama ada tradisional atau elektrik adalah sama iaitu untuk menenangkan bayi – di mana rekaannya sama seakan rahim ibu.

Tetapi sudah tentu, semakin canggih sesuatu barangan, lebih banyak fungsi yang ditawarkan.

Ini pastinya terdapat pada buaian yang menggunakan elektrik – kerana mempunyai banyak
trick
 untuk menghiburkan si kecil, seperti dapat
memainkan muzik
, menetapkan kelajuan, pelarasan kedudukan dan lain-lain.

Beza lain antara kedua-dua jenis buaian ini adalah yang tradisional perlu dikendalikan oleh manusia, sedangkan jenis elektrik tidak.

Bahaya penggunaan buaian elektrik

Dalam penggunaan buaian tradisional, wujud bahaya pada bayi kerana perbezaan hayunan tolakan yang tidak konsisten – ada kalanya laju, pada sesetengah masa perlahan.

Keadaan ini dipercayai dapat menjejaskan
perkembangan struktur tulang bayi
 terutamanya leher dan tulang belakang.

Berita baiknya, dengan penggunaan buaian berteknologi tinggi ini, ia dapat mengurangkan kebanyakan risiko.

Buaian elektrik beri impak pada otak bayi?

Jawapannya
tidak
, sekiranya anda tahu cara hayunan yang tepat.

Buaian berteknologi tinggi hanya berisiko menjejaskan otak bayi jika anda memilih mod gegaran yang tidak sesuai atau meletakkan bayi
dalam posisi baring
 yang salah.

Mengetahui mod bersesuaian serta kedudukan baring yang betul dapat membantu mengurangkan kemungkinan buaian jenis elektrik ini memberi kesan bahaya
kepada otak bayi.

Ini bermakna buaian tidak membahayakan bayi, tetapi cara penggunaan yang salah sememangnya boleh mewujudkan risiko.

Baca juga:

Kesilapan ibu bapa ketika menggunakan buaian elektrik

Berikut antara kesilapan biasa yang sering dilakukan ibu bapa semasa menggunakan buaian berteknologi tinggi ini:

Biarkan bayi tidur lama

Kesilapan paling biasa yang sering dilakukan adalah membiarkan bayi tidur di dalam buaian. Eh, takkan si kecil tidak boleh tidur dalam buaian?

Bukan tidak boleh. Tetapi kalau sekadar
untuk tidur siang
, tidak menjadi masalah besar. Sebaliknya jika dibiarkan tidur sehingga semalaman, ia tidak digalakkan.

Kenapa? Ini kerana ia boleh menjejaskan struktur tulang manusia yang sepatutnya tidur pada permukaan rata dan kukuh.

Tidur pada permukaan rata boleh mengurangkan banyak
masalah sakit pinggang
 dan tulang belakang sejak di usia bayi.

Anda boleh melihat, kebanyakan individu yang mempunyai masalah sakit belakang dinasihatkan untuk memilih tilam rata dan padat, berbanding tilam berspring.

Kelajuan hayunan tinggi pada buaian bayi elektrik

Kesilapan lain yang sering dilakukan adalah menetapkan hayunan pantas ketika usia bayi terlalu muda. Anda harus mengetahui terdapat kelajuan hayunan yang berbeza ditetapkan mengikut usia.

Hayunan paling lembut dan perlahan amat disarankan untuk si manja yang masih kecil.

Walaupun anak mungkin akan ketawa dan tampak seronok apabila dihayun pada kelajuan tinggi, tetapi ia sebenarnya boleh menyebabkan risiko
kepada perkembangan otak
 dan masalah leher kepada anak.

Terlalu banyak barangan di dalam buaian elektrik

Kebanyakan ibu bapa akan meletakkan bantal dan
selimut tambahan
 di dalam buaian. Tujuannya untuk memberikan keselesaan tambahan kepada bayi dan mengelakkan mereka daripada jatuh. Malangnya tindakan ini tidak tepat.

Meletakkan terlalu banyak barangan
fluffy
 di dalam buaian, boleh menyebabkan persekitaran yang ‘melemaskan’ untuk bayi. Ini termasuklah kecenderungan risiko untuk mengalami
sindrom kematian mengejut (SIDS)
.

Ikatan ketat

Ikatan yang ketat pada buaian menjamin keselamatan si manja. Tetapi adakah ia benar? Sebenarnya, keadaan ini boleh menyebabkan bayi berasa tidak selesa.

Bayangkan jika diri anda terikat pada sesuatu, sekali gus menyekat pergerakan, terasa rimas, betul tak?

Bahkan, mengikat bayi terlalu ketat pada buaian boleh menghalang perkembangan otot dan tulang bayi.

Petua keselamatan menggunakan buaian elektrik

Seperti yang dinyatakan pada awal tadi, buaian berteknologi tinggi ini selamat untuk digunakan. Cuma
sebagai ibu bapa
 anda harus mengetahui cara yang betul.

Hadkan masa

Masa terbaik untuk menggunakan buaian ini adalah 30 minit untuk setiap penggunaan. Berada di dalam keadaan yang berhayun terlalu lama boleh menyebabkan pening.

Ikatan longgar

Tali yang ketat boleh menghalang pergerakan bayi. Melonggarkan ikatan boleh memastikan mereka selamat dan selesa. Ini juga dapat mengurangkan kemungkinan untuk si kecil terjatuh ketika cuba mencapai mainan
di atas kepala
 mereka.

Lapik tebal di lantai ketika menggunakan buaian bayi elektrik

Jangan lupa untuk melapik bahagian bawah buaian si kecil dengan pelapik gebu, seperti permaidani di atas lantai. Ini dapat mengurangkan risiko kecederaan teruk
sekiranya bayi terjatuh
 daripada buaian.

Dalam jarak pemantauan

Kewujudan buaian ini adalah untuk memudahkan tugasan ibu bapa. Namun dalam masa yang sama, pastikan anak sentiasa di dalam pengawasan anda apabila meletakkan mereka
di dalam buaian
.

Alat kawalan buaian bayi elektrik

Kebanyakan buaian berteknologi tinggi ini akan disertakan dengan alat kawalan jauh. Jadi pastikan ia sentiasa dalam jangkauan anda.

Elakkan daripada meletakkannya di dalam poket, ini bagi menolak kemungkinan tertekan tanpa sengaja.

Kesimpulan

Walaupun buaian elektrik diciptakan dengan selamat, tetapi anda masih perlu bertanggungjawab bagi memastikan ia
selamat untuk digunakan si manja
.

Selagi anda menggunakan ia mengikut garis panduan yang ditetapkan, tiada sebarang masalah akan anda hadapi.


Benarkah Period Lewat Seminggu Tanda Mengandung? Ketahui 10 Punca Lain Haid Lambat!

Eh, dah seminggu tak datang haid! Adakah
period
 lewat seminggu tanda mengandung? Sebenarnya, ada banyak lagi punca lain yang boleh menyebabkan anda tidak datang haid. Malah, ia mungkin tanda penyakit!

Mari ketahui 10 sebab mengapa
period
 anda datang lewat.

Untuk mendapatkan lebih banyak info tentang Kesihatan Wanita, sila dapatkannya
di sini.

Benarkah
period
 lewat seminggu tanda mengandung?

Sebenarnya, ada banyak penyebab
period
 lewat seminggu selain mengandung. Walau bagaimanapun,
jika anda lewat datang haid
, perkara pertama yang anda perlu periksa adalah sama ada anda sedang hamil ataupun tidak.

Antara penyebab lazim
period
 lewat seminggu ialah:

1. Period
 lewat seminggu tanda mengandung

Jika anda aktif melakukan seks dan haid anda lambat seminggu, besar kemungkinan anda sedang hamil. Walau bagaimanapun,
jangan lakukan ujian kehamilan terlalu cepat.

Kadangkala, keputusan ujian kehamilan akan menjadi negatif walaupun anda mengandung kerana tahap hormon kehamilan dalam air kencing masih terlalu rendah.

Jika anda hamil, anda juga mungkin akan mengalami simptom lain seperti:

Payudara rasa sakit dan pedih.

Payudara membengkak.

Sering rasa loya dan muntah-muntah.

Cepat penat dan rasa letih sepanjang hari.

Wanita yang mempunyai haid tidak teratur mungkin lebih sukar untuk mengetahui masa terbaik untuk melakukan ujian kehamilan. Jika anda rasa anda hamil, jumpalah doktor secepat mungkin.

Walau bagaimanapun, bukan semua
period
 lewat seminggu tanda mengandung. Kadangkala, ia boleh berlaku disebabkan faktor lain.

2. Tidak datang haid kerana sedang menyusukan anak

Normal jika anda tidak datang haid kerana sedang menyusukan anak. Kondisi ini turut dikenali dengan nama
lactational amenorrhea,
satu fasa yang mengganggu rentak kitaran haid anda. Selepas beberapa bulan, semuanya akan kembali normal seperti biasa.

3. Anda mengalami pertambahan atau penurunan berat badan

Sebarang
pertambahan atau penurunan berat badan
 boleh mengganggu kitaran haid anda. Jadi, jika anda baru sahaja turun berat, mungkin inilah penyebab
period
 anda lambat seminggu!

Walau bagaimanapun, diabetes dan
gangguan pemakanan seperti anoreksia
 dan bulimia juga boleh menjadi punca penurunan berat badan yang drastik. Jika anda mengalami masalah ini, jumpa doktor secepat mungkin.

Period
 lewat seminggu tanda mengandung #4: Terlalu banyak bersenam

Siapa sangka senaman boleh memberikan impak terhadap kitaran haid wanita! Tidak dinafikan, senaman merupakan satu amalan yang baik untuk kesihatan. Walau bagaimanapun, jika anda bersenam terlalu kerap, tahap hormon dalam badan anda mungkin akan terganggu.

Dalam kalangan wanita, hormon estrogen yang terlalu rendah boleh menyebabkan masalah haid. Malah, tidak datang haid dalam tempoh masa yang lama merupakan salah satu masalah yang sering dialami oleh para atlet!

5. Terlalu stres atau tertekan

Semua orang perlukan sedikit stres dalam hidup. Stres yang sihat boleh membuatkan kita lebih fokus dan bersemangat ketika bekerja.

Walau bagaimanapun,
stres yang kronik
 boleh menyebabkan badan kita memasuki ‘mod survival’. Badan akan mengaktifkan hormon kortisol dan akan membuatkan kita rasa penat, letih dan juga tidak datang
period
!

Baca juga:

Jaga-jaga! Binge Eating Akibat Stres Melampau Punca Badan Makin Membesar!

Cara Uruskan Tekanan Adalah Singkirkan Stres Yang Anda Alami? Ini SALAH FAHAM Tentang Pengurusan Stres

Period
 lewat seminggu tanda mengandung #6: Tidak cukup tidur

Wanita yang tidak cukup tidur selalunya akan mengalami masalah haid. Malah, menurut kajian yang dimuatkan di dalam jurnal
Frontiers in Endocrinology,
sebarang perubahan yang mengganggu waktu tidur
 akan mendatangkan banyak penyakit, salah satunya ialah
period
 yang tidak teratur.

7. Pengambilan ubat-ubatan tertentu

Jika anda baharu sahaja mengambil ubat-ubatan untuk merawat penyakit tertentu, haid anda mungkin akan lewat seminggu dua.

Wanita juga akan
mengalami perubahan dari segi haid jika anda mengambil pil perancang
. Pil perancang mengandungi hormon estrogen dan progestin yang menghalang ovari daripada melepaskan ovum.

Jika anda berhenti makan pil perancang, badan mungkin mengambil masa 3 bulan untuk pulih. Selepas itu, kitaran haid anda akan perlahan-lahan menjadi teratur semula.

8. Penyakit tiroid

Selain haid lewat seminggu tanda mengandung, ia juga boleh
menjadi salah satu simptom penyakit tiroid
 dalam kalangan wanita. Hipotiroidisme atau hipertiroidisme boleh mengganggu kitaran haid kaum Hawa.

Mujurlah, ada banyak rawatan yang ada untuk merawat masalah tiroid. Rawatan untuk penyakit tiroid yang anda alami juga boleh menyebabkan haid yang tidak teratur.

9. Menghidap PCOS

Sama seperti penyakit tiroid, penghidap
PCOS juga boleh mengalami masalah ketidakseimbangan hormon
. Oleh sebab itu, pesakit juga mungkin akan mempunyai masalah period lewat seminggu.

10. Sedang menginjak ke fasa perimenopaus

Wanita yang sedang
memasuki fasa perimenopaus
 akan mendapati kitaran haid mereka semakin tidak teratur. Masalah ini selalunya berpunca daripada penurunan hormon estrogen dalam badan.

Bagi wanita di luar sana, anda perlu tahu bahawa bukan semua
period
 lewat seminggu tanda mengandung. Hampir 9 hingga 14% wanita di luar sana mengalami masalah haid tidak teratur.

Walaupun ada banyak faktor berlakunya
masalah haid dalam kalangan wanita
, namun jangan ambil ringan! Jumpa doktor secepat mungkin jika anda sering tidak datang
period
. Ia mungkin tanda penyakit tertentu.


Kajian Kata Ada Banyak Sebab Individu Bersenggama, Rupa-rupanya Bukan Hanya Sekadar Tuntutan Nafsu!

Seks, ia adalah satu kenikmatan yang sudah jadi kemestian buat setiap pasangan bercinta terutamanya yang bergelar suami isteri.

Disebabkan itu,
ia wajarlah dilakukan dengan kekerapan yang betul
 demi kehidupan seksual yang sejahtera.

Tanpanya, sudah pasti akan hambar dan tidak bermaknalah
kehidupan di kamar tidur buat kalian berdua
.

Pun begitu, pernahkah anda terfikir apakah penyebab manusia perlu buat seks? Jom sama-sama kita ikuti artikel ini untuk tahu jawapannya!

Definisi hubungan seksual yang sebenar

Sebelum pergi dengan lebih mendalam lagi, wajarlah untuk kita semua tahu definisi sebenar hubungan seksual atau lebih dikenali sebagai seks ini.

Buat anda yang mungkin belum tahu lagi, definisi hubungan seksual adalah perbuatan persetubuhan di antara dua manusia berlainan jantina.

Ia dilakukan dengan cara penetrasi alat kemaluan
 – zakar lelaki dimasukkan dan didayungkan ke dalam faraj wanita sehingga keluar air mani.

Seks adalah salah satu aspek yang sangat penting dalam kehidupan pasangan bercinta terutamanya buat mereka yang bergelar suami isteri.

Jika tidak mahu atau tidak mampu melakukannya, suami isteri sangatlah digalakkan untuk melakukan ‘ringan-ringan’
dalam usaha memuaskan nafsu syahwat masing-masing
.

Persoalannya, kenapa ia mesti dilakukan oleh manusia?

Kenapa manusia mesti buat seks?

Ya, seakan sudah sebuah menjadi lumrah kehidupan kita di mana seks adalah perbuatan yang biasa dilakukan oleh pasangan bercinta.

Pun begitu, kami sama sekali tidak kata yang kalian boleh melakukan hubungan seksual sebelum berkahwin kerana ia banyak kemudaratan.

Apa yang menjadi persoalan adalah
kenapa manusia mesti buat seks sekiranya faktor nafsu syahwat ditolak ke tepi
? Ini jawapannya!

Menurut kajian terbaharu yang diterbitkan di dalam jurnal National Library of Medicine, terdapat ratusan (237) penyebab manusia mesti buat seks dan ia bukan sekadar berkait dengan nafsu syahwat sahaja.

Ini kerana manusia memang lahir dengan sifat dan cara fikir yang sangat kompleks dan kadangkala sangat sukar dianalisis oleh sains.

Berikut adalah beberapa pecahan sebab penting kita semua perlu buat seks:

#1. Fizikal

Pertama sekali, sudah tentu ia didasari oleh fitrah kejadian manusia yang lahir dengan hawa nafsu terhadap segala perkara berkenaan seks.

Di dalam percintaan pula, akan wujud satu keinginan atau kemahuan dalam diri individu yang
mendambakan sentuhan pasangan secara fizikal
.

Sama ada sebelum atau selepas berkahwin, ini adalah normal kerana anda ingin bereksperimen dengan perkara yang selama ini hanya bermain atau berlegar dalam fikiran sahaja.

#2. Emosional

Selain itu, hubungan seksual juga sudah pasti sangat berkaitan rapat dengan faktor emosi yang dimiliki oleh setiap manusia di muka bumi ini.

Semua orang akan memiliki
 hasrat untuk mencintai serta dicintai oleh orang lain
 dan seks adalah salah satu daripada cara untuk merealisasikannya.

Perasaan cinta juga akan hadir bersama perasaan yang lain iaitu kasih, rindu dan tanggungjawab untuk melaksanakan komitmen di dalam perhubungan.

#3. Sosial

Dalam pada itu, sesetengah individu juga dipercayai melakukan hubungan seksual untuk melengkapkan status atau taraf sosial kehidupan mereka.

Bagi mereka, ia adalah penting untuk beberapa sebab sosial antaranya supaya menjadi lebih popular, membalas dendam kesumat, membuat orang cemburu dan lain-lain.

Dengan mengaku pernah melakukannya, individu cenderung untuk berasa bahawa diri sudah melebihi atau menjangkaui orang lain yang dianggap sebagai pesaing hidup.

#4. Jaminan

Akhir sekali, kajian tersebut turut mendapati bahawa individu melakukan seks di atas dasar ingin menjamin perhubungan bersama pasangan tercinta.

Ini kerana ada orang yang beranggapan bahawa seks adalah satu perkara yang akan ‘mengikat’ pasangan mereka daripada curang atau pergi kepada individu lain.

Seakan sudah menjadi satu tugas, hubungan seksual cenderung dianggap sebagai satu perbuatan yang mesti dilakukan di dalam perhubungan untuk melanjutkan zuriat dan keturunan.

Berkahwin adalah jalan penyelesaiannya!

Walau apapun sebab yang dinyatakan di atas mengenai kenapa orang mesti buat seks,
ia tidak wajar dijadikan alasan untuk melakukannya luar nikah
.

Ini kerana anda dan pasangan perlu tahu bahawa seks sebelum berkahwin boleh mendatangkan banyak mudarat terhadap kesihatan fizikal dan emosi individu.

Maka berkahwinlah dan jadikan perkahwinan itu sebagai satu laluan atau sandaran untuk menyalurkan nafsu syahwat dengan cara yang nikmat, halal dan selamat.


Tak Pasti Mengandung Atau Tak? Ini Tanda Tanda Kehamilan Yang Boleh Anda Semak

Bagaimana nak tahu sama ada diri hamil atau tidak ya? Adakah terdapat gejala tertentu? Kalau ingin tahu apakah tanda tanda kehamilan, teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Tanda tanda kehamilan

Berikut merupakan antara tanda tanda kehamilan yang berlaku kepada seorang wanita hamil:

Setiap wanita mempunyai pengalaman berbeza!

Setiap wanita adalah berbeza dan apabila berbicara mengenai mengandung, pastinya setiap individu mempunyai proses kehamilan yang sedikit berbeza.
Namun begitu, terdapat beberapa perubahan yang akan berlaku pada tubuh badan setiap wanita apabila mereka hamil.

Sakit pada bahagian payudara

Jika
payudara
 anda mula berasa sakit dan sensitif, ini merupakan tanda kehamilan yang paling awal. Ketika ini, bahagian sekeliling puting
(areola)
 anda juga akan menjadi lebih besar dan gelap.

Ini disebabkan oleh tindakan hormon progesterone. Selain itu, payudara anda juga akan membengkak kerana tubuh badan anda memerlukan lebih banyak air
ketika hamil
yang akan menyebabkan tubuh badan anda terasa kembung.

Oleh itu, ketika ini anda perlu memakai baju dalam yang sesuai terutamanya ketika melakukan senaman.

Baca juga:

Keletihan

Kandungan hormon progesterone bukan sahaja akan menyebabkan payudara menjadi sakit malahan boleh mengakibatkan
keletihan
 ketika trimester yang pertama.

Keletihan ini kebiasaannya akan berlaku satu minggu selepas wanita itu hamil. Oleh itu, anda perlu berehat dengan secukupnya.

Selain itu, makan makanan yang kaya dengan protein dan
zat besi
 untuk mengawal keletihan ini.

Sukar mengawal emosi, antara tanda tanda kehamilan

Ketika awal kehamilan,
emosi
 anda mungkin sukar untuk dikawal dan anda mudah
tertekan
. Ini disebabkan oleh perubahan neurotransmitter yang berlaku akibat perubahan hormon dalam tubuh badan anda.

Perubahan emosi ini kebiasaannya akan dialami ketika trimester pertama dan trimester terakhir ketika badan anda mula bersedia untuk proses
kelahiran
.

Pening kepala

Ketika awal kehamilan, sesetengah wanita mungkin akan mengalami pening kepala malahan ada juga yang boleh menyebabkan pitam.
Ini disebabkan oleh perubahan hormon atau
tekanan darah
 yang rendah.

Anda perlu makan lebih banyak dan kerap dalam masa satu hari bagi membendung masalah ini.

Perubahan selera makan

Kebanyakan wanita akan mengalami perubahan pada deria baunya. Ketika trimester pertama, ada wanita yang mula mengidam sesuatu yang pelik seperti sesuatu yang mempunyai rasa besi atau tembaga.

Bagi memastikan kandungan anda sihat dan tidak mengalami sebarang kecacatan, anda perlu mengambil
vitamin pranatal
 dalam usaha mendapatkan nutrien yang secukupnya.

Muntah-muntah, gejala wanita mengandung

Gejala ini boleh berlaku tanpa mengira waktu terutamanya waktu pagi. Namun begitu, ada juga wanita yang tidak akan mengalaminya.

Punca sebenar ini berlaku masih tidak dapat dipastikan namun disyaki berkait rapat dengan perubahan hormon kehamilan.

Kebiasaannya gejala ini akan hilang dengan sendirinya ketika kehamilan mula mencecah sekitar 12 hingga 16 minggu.

Bagi mengurangkan gejala ini berlaku, anda perlu makan makanan kaya
protein
 dengan lebih banyak dan kerap selain banyakkan minum air.

Kerap membuang air kecil

Ini kebiasaannya akan berlaku sekitar 6 atau 8 minggu selepas hamil. Buah pinggang anda mula memproses urin dengan lebih aktif semasa kehamilan.

Rahim anda pula akan memberi lebih tekanan kepada pundi kencing anda yang akan menyebabkan anda lebih kerap terasa ingin
membuang air kecil.

Kekejangan dan pendarahan, antara tanda mengandung

Kekejangan dan pendarahan mungkin akan berlaku sebelum waktu anda
datang bulan
.

Ini merupakan petanda persenyawaan telur anda dengan sperma telah berlaku dan mula melekat pada dinding rahim.

Selain daripada pendarahan, lelehan berwarna putih juga mungkin akan keluar daripada vagina anda.

Lelehan yang tidak berbahaya ini akan terus keluar ketika kehamilan dan tidak memerlukan sebarang rawatan.

Namun jika lelehan tersebut berbau busuk dan menyebabkan rasa sakit dan gatal, segera berhubung dengan doktor untuk memeriksa sama ada anda terinfeksi yis atau bakteria.

Tidak datang haid

Ini merupakan petanda paling jelas yang menunjukkan kehamilan. Namun begitu, tidak semua kes tidak datang atau lambat datang haid disebabkan oleh kehamilan.

Ini mungkin juga disebabkan oleh perubahan hormon, perubahan berat badan, keletihan atau
tekanan
.

Wanita hamil mungkin akan mengalami kesemua tanda tanda kehamilan ini atau mungkin hanya mengalami beberapa gejala sahaja.

Jika gejala kehamilan ini menjadi satu kebimbangan kepada anda, bebincanglah dengan doktor untuk mendapatkan khidmat nasihat atau rawatan.

Adakah mengidam makanan tanda tanda kehamilan?

Mengidam adalah salah satu tanda diri sudah mengandung. Ada ibu hamil yang mengidam semasa awal kehamilan, malah ada juga yang mengidam selepas mendapat tahu akan dirinya mengandung.

Lazimnya, mengidam dikaitkan dengan
perubahan hormon
 yang berlaku kepada tubuh wanita hamil, namun tiada sebarang data yang menyokong teori ini.

Bagaimanapun, simptom mengidam makanan semasa hamil adalah normal. Ini juga bergantung kepada individu, kerana ada juga wanita hamil yang tidak berasa mengidam apa-apa
sepanjang kehamilan
 mereka.

Pemeriksaan doktor

Jika anda mengalami sebarang gejala mengandung yang dikongsikan di atas, tahniah Hello Doktor ucapkan.

Tanda tanda kehamilan ini juga hanyalah sekadar panduan semata.
Jangan lupa untuk melakukan pemeriksaan doktor untuk mendapatkan lebih pengesahan.


Tip Membela Haiwan Peliharaan Walaupun Anda Mempunyai Alahan

Berjuta-juta orang membela haiwan peliharaan, termasuklah mereka yang alah kepada haiwan. Malangnya, sesetengah orang percaya bahawa apabila mereka didiagnosis dengan alahan terhadap haiwan, mereka tidak mempunyai pilihan selain mengeluarkan haiwan peliharaan mereka daripada rumah. Sebenarnya terdapat banyak penyelesaian yang boleh diterokai yang akan membolehkan anda tetap membela haiwan peliharaan sambil menangani alahan.

Kurangkan alergen dan simptom anda

Sekiranya anda mengalami alahan terhadap haiwan peliharaan dan tindak balas alahan anda tidak mengancam nyawa, terdapat banyak cara untuk mengurangkan alergen dalam rumah dan simptom alahan supaya anda dan haiwan kesayangan anda dapat hidup bersama dengan lebih selesa.

1. Uruskan rumah anda

Buat zon “bebas alahan” dalam rumah anda, sebaik-baiknya bilik tidur dan larang haiwan peliharaan anda daripada memasukinya. Sementara di kawasan lain dalam rumah, elakkan perabot memerangkap habuk dan dander (kulit kering haiwan) seperti langsir kain berat dan lantai berkarpet. Bersihkan rumah dengan kerap untuk mengelakkan sebarang punca alahan. Pastikan anda membasuh lapik sofa dan bantal, langsir, dan katil haiwan kesayangan anda. Anda juga patut mempertimbangkan untuk menggunakan vakum dengan penapis HEPA dan penapis udara HEPA yang bertindak memerangkap bulu dan dander haiwan.

2. Uruskan haiwan peliharaan anda

Minta bantuan orang lain untuk memandikan haiwan peliharaan anda. Anda perlu memastikan mereka dimandikan seminggu sekali untuk mengurangkan dander. Kucing boleh menjadi terbiasa dimandikan, tetapi adalah penting untuk hanya menggunakan produk yang dilabelkan untuk mereka. Anak kucing contohnya, mungkin memerlukan syampu yang selamat untuk mereka. Rujuk doktor haiwan atau buku penjagaan haiwan peliharaan untuk panduan mandian haiwan yang selamat. Gunakan syampu yang disyorkan oleh doktor haiwan anda atau pakar penjagaan haiwan.

Selain itu, berikan makanan yang berkualiti tinggi kepada haiwan peliharaan anda seperti yang mengandungi asid lemak omega-3. Jika haiwan peliharaan anda lebih sihat, dander haiwan akan berkurangan dan mengelakkan alahan kepada anda.

3. Cegah punca lain alahan

Ramai pesakit dengan alahan sebenarnya sensitif kepada lebih daripada satu alergen. Adalah penting untuk anda berjumpa dengan doktor dan diuji untuk menentukan alahan yang anda alami. Anda mungkin mendapati bahawa anda sebenarnya alah kepada benda lain dan bukannya haiwan. Sebagai contoh, anda mungkin mengandaikan bahawa anda alah kepada kucing yang anda bela, tetapi ujian alahan menunjukkan bahawa anda sebenarnya alah dengan debunga pokok tertentu yang sebenarnya hinggap pada bulu kucing anda sewaktu ia di luar rumah.

Oleh itu, kurangkan alahan daripada persekitaran anda dengan menumpukan perhatian kepada semua punca, bukan sekadar alahan kerana haiwan. Sebagai contoh, anda boleh mengurangkan atau menyingkirkan pengambilan makanan yang boleh menyebabkan alahan. Dalam satu kajian, 15 daripada 20 pesakit asma dapat meningkatkan tahap kesihatan mereka dengan mengurangkan produk tenusu dalam masa hanya beberapa minggu. Anda juga patut membersihkan rumah anda dengan teliti daripada habuk dan kulat.

4. Ambil rawatan

Rawatan tambahan untuk alahan terhadap haiwan peliharaan termasuklah imunoterapi (suntikan alahan), semburan hidung steroid dan antihistamin serta pil antihistamin. Adalah penting untuk anda meyakinkan doktor anda bahawa anda tetap memilih untuk memelihara haiwan peliharaan anda dan mahukan rawatan untuk mengawal simptom. Gabungan pendekatan seperti ubat untuk mengawal simptom, kaedah pembersihan rumah yang baik dan imunoterapi, besar kemungkinan akan berjaya membantu mengawal alahan anda.

Walaupun sukar, terdapat cara untuk anda kekal memelihara haiwan peliharaan anda di samping menguruskan simptom alahan anda. Bahkan ramai sahaja sebenarnya penghidap asma atau mereka yang mengalami alahan yang masih memilih untuk memelihara haiwan peliharaan mereka. Barangkali kerana mereka merasakan sangat berbaloi untuk memilih mengekalkan ikatan istimewa antara mereka dan haiwan kesayangan mereka.


Hari-Hari Mahu, Patutlah Pasangan Selalu Ajak Buat 'Projek', Tak Sangka Ini Manfaatnya!

Dalam kehidupan rumah tangga,
 seks adalah antara perkara yang paling utama
 selain kewangan dan kerjaya. Tanpanya, maka hubungan pasangan suami isteri itu akan hambar. Jadi, adakah jimak setiap hari akan beri kesan kepada suami isteri? Jom baca artikel ini untuk tahu dengan lebih lanjut!

Disebabkan itu, tiada alasan bagi kalian berdua untuk menolak hasrat pasangan yang ingin berasmaradana. Persoalannya, berapa kerap ia perlu dilakukan?

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah jimak setiap hari bagus untuk suami isteri?

Sebenarnya, tiada masalah untuk pasangan suami isteri yang ingin bersenggama setiap hari. Malah ia juga adalah berita baik buat kalian berdua kerana mempunyai libido yang sangat kuat!

Buat pasangan yang baru berkahwin juga,
 ia adalah normal untuk kerap berintiman
. Namun, ketahuilah bahawa api asmara yang giat menyala ini lama-kelamaan akan mengecil dan padam jua akhirnya.

Ini kerana faktor umur memainkan peranan yang sangat penting dalam kemampuan seksual. Semakin tua anda, semakin lemah libido anda. Jadi, hargailah waktu muda ini bersama pasangan.

Berbalik kepada persoalan adakah jimak setiap hari adalah bagus untuk suami isteri, jawapannya adalah ya. Ia adalah satu perkara yang normal yang sebenarnya mendatangkan banyak manfaat berbanding mudarat.

Ia mungkin terhalang akibat banyak faktor

Pun begitu, hasrat untuk anda dan pasangan melakukan jimak setiap hari mungkin terhalang akibat pelbagai perkara yang tidak dapat dielakkan.

Pertama sekali adalah kitaran haid. Ia sudah tentu menghalang dan menangguh projek asmara kalian berdua.

Kemudian, terdapat juga faktor pekerjaan dan anak-anak yang sudah tentu akan menjadi halangan.

Pun begitu, jangan risau jika ia tidak dapat dilakukan kerana ia bukanlah satu kemestian. Ya, mungkin ia adalah bonus untuk pasangan suami isteri yang dapat melakukan seks setiap hari.

Jelas Pakar Seks Dr. Logan Levkoff dari New York University, sebenarnya tiada jumlah seks yang normal kerana setiap perhubungan adalah berbeza bergantung kepada individu masing-masing.

Cuma, pastikan kalian
 sekurang-kurangnya melakukan seks seminggu sekali
 kerana ia adalah jumlah yang dipersetujui oleh majoriti pasangan suami isteri melalui sebuah kajian jurnal Archives of Sexual Behavior pada tahun 2017.

Mengapa jimak setiap hari itu perlu jika boleh?

Seperti yang telah kita ketahui, seks seminggu sekali sudah memadai. Namun jika kalian berdua mampu melakukannya setiap hari, apa salahnya?

Ini manfaat yang anda akan dapat jika kerap melakukan hubungan intim bersama pasangan:

#1. Mengurangkan kesakitan secara semula jadi

Seks mempunyai magis untuk
mengurangkan kesakitan pada tubuh badan seperti migrain
 secara semula jadi!

Ini kerana aktiviti di ranjang bersama pasangan tercinta mampu membebaskan endorfin – hormon yang memberi efek suka, gembira dan bahagia.

#2. Meningkatkan tahap kesihatan jantung

Kajian terbitan
American Journal of Cardiology
 pada tahun 2010 mengatakan lelaki yang melakukan hubungan intim 2 kali seminggu adalah kurang berisiko menghidapi penyakit jantung berbanding lelaki yang buat seks sebulan sekali.

Ini mungkin mempunyai kaitan dengan tahap stres dan kegelisahan.

Secara logiknya, individu yang kerap bersenggama dengan pasangan pasti tidak berniat untuk curang bukan? Kesannya, pasangan sudah tentu tidak perlu lagi berasa risau lantas kesihatan jantung mereka akan terjaga dan selamat!

#3. Mengharmonikan rumah tangga

Akhir sekali, ‘bersama’ setiap hari sebenarnya mampu membuat
rumah tangga anda dan pasangan lebih harmoni
.

Ini kerana lebih kerap anda beraksi di ranjang, lebih kurang ruang dan peluang untuk kalian berdua bertengkar.

Oleh itu, cuba untuk berasmara dengan lebih kerap bersama pasangan okay? Jika tidak mampu bersetubuh setiap hari, seminggu sekali juga sudah memadai!


Tip Kekal Sihat Ketika Mengembara

Semasa perjalanan, dengan semua aktiviti menarik dan lokasi berbeza, adalah sukar untuk kita bersenam. Mujurlah, terdapat pelbagai alternatif kepada pelancong untuk menjaga kesihatan semasa mengembara. Artikel di bawah akan memberi maklumat lanjut mengenai perkara ini.

Pertimbangkan lokasi

Perkara paling penting sebelum anda memulakan perjalanan adalah buat pemerhati lokasi menerusi dalam talian untuk sama ada lokasi yang anda tuju mempunyai taman atau denai alam semula jadi. Jika tiada, tempah satu lagi penginapan yang mempunyai kemudahan itu. Dengan cara itu, apabila anda bangun pada waktu pagi, anda boleh menggunakan laluan atau taman untuk berlari beberapa pusingan. Ia murah, mesra alam, apatah lagi, memberi manfaat kepada kesihatan anda.

Anda mungkin takut sesat, bagaimanapun, titik pengembaraan kadang-kadang hanya untuk mendapatkan ketenangan dan menikmati keindahan alam semula jadi. Sebaliknya, jika anda tidak banyak bersiar-siar, maka aplikasi tracker berjalan akan berfungsi dengan baik untuk mengelakkan anda tersesat.

Menaiki basikal

Dalam banyak bandar maju di seluruh dunia, kini terdapat basikal untuk sewa yang disediakan. Anda boleh membayar secara tunai, atau dengan kad kredit, jadi basikal adalah milik anda (untuk jumlah yang terhad masa) bagi menunggang dan menjaga kesihatan. Jika bandar yang anda akan pergi tidak mempunyai ciri ini, tanya penyambut tetamu untuk cadangan.

Selalunya terdapat lawatan basikal yang disediakan bagi pelancong yang suka meneroka bandar dalam mesra alam dan cara yang sihat. Ia juga jauh lebih baik daripada menaiki bas yang sesak sepanjang hari.

Berenang

Ia adalah kemungkinan besar bahawa hampir semua tarikan pelancong pada masa kini mempunyai kolam renang, sungai atau tasik disediakan untuk pergi berenang. Walau bagaimanapun, jika anda menghabiskan percutian anda di pantai, ia sentiasa lebih baik untuk bermain di lautan bukannya berjemur di bawah cahaya matahari. Malah lebih baik, kolam renang awam yang percuma! Berkenaan tasik, hanya untuk tujuan keselamatan, anda perlu bertanya kepada pemandu pelancong atau mencari di web untuk melihat sama ada tasik yang sesuai untuk berenang.

Kekal sihat semasa mengembara atau dalam perjalanan perniagaan tiada masalah besar jika anda cukup bersedia dan ingin meneroka! Walau bagaimanapun, untuk mengelakkan apa-apa kecederaan atau komplikasi semasa lawatan anda, berkunjung ke hospital atau klinik untuk mendapatkan pandangan doktor mengenai jenis alternatif yang tepat untuk anda.


Selalu Orang Sebut Tentang Perubahan Hormon? Ini Fungsi Hormon Dalam Tubuh Yang Lebih TEPAT!

Tubuh manusia mempunyai sistem yang sangat teratur dan seimbang. Pelbagai organ berhubung antara satu sama lain bagi memastikan tubuh kekal berfungsi dengan baik. Dalam memastikan keseimbangan sesuatu sistem, komunikasi adalah sangat penting. Jika sistem komputer mempunyai medium komunikasi melalui isyarat dan kod, tubuh manusia juga berkomukasi melalui banyak medium, antaranya ialah hormon.

Apa itu hormon?

Ia adalah sejenis bahan kimia (dengan struktur kimia tertentu) yang dihasilkan oleh kelenjar tertentu untuk berhubung dan memberikan isyarat serta mengawal fungsi badan. Sistem dalam tubuh manusia yang melibatkan hormon disebut sebagai sistem endokrin, manakala doktor pakar hormon digelar endokrinologis.

Kelenjar hormon utama manusia

Struktur molekul insulin

Setiap hormon memainkan peranan penting dalam fungsi tertentu. Sebagai contoh, hormon estrogen dan progesteron yang dihasilkan oleh ovari dalam wanita merupakan hormon seks wanita dan ia berfungsi memberikan karakter wanita (bentuk tubuh, suara, personaliti) serta mengawal fungsi reproduktif (kitaran haid, kehamilan).

Insulin pula dihasilkan oleh pankreas yang memainkan peranan dalam mengawal kadar gula dalam darah. Manakala hormon tiroid dari kelenjar tiroid mengawal metabolisme (proses menghasilkan dan menyimpan tenaga).

Itu ialah sebahagian daripada hormon yang terdapat dalam tubuh manusia.

Apakah kepentingan mengetahui sistem endokrin?

Ilmu tentang endokrin mula menjadi popular pada abad ke-17 dan 18. Pada ketika itu, prosedur kasi (membuang testis) telah dilakukan ke atas penyanyi lelaki muda untuk mencegah akil baligh bagi mengekalkan suara mereka yang kecil dan tinggi dalam nyanyian soprano.

Kemudian, kajian lebih mendalam dilakukan pada akhir abad ke-19 melibatkan gula dalam darah, testis, dan pankreas.

Pengetahuan yang mendalam mengenai sistem endokrin telah membuka ruang yang besar kepada pelbagai bidang, khususnya perubatan dengan penemuan punca kepada banyak penyakit disebabkan gangguan pada sistem ini. Antara penyakit utama melibatkan endokrin ialah:

Diabetes (insulin).

Hipertiroid dan hipotiroid (tiroid).

Penyakit Cushing (adrenal).

Sindrom ovari polisistik/PCOS (androgen).

Selain itu, pelbagai jenis rawatan dan terapi berjaya dikembangkan berasaskan hormon. Contohnya:

Pil pencegah kehamilan yang memanipulasi estrogen dan progesteron untuk mencegah kehamilan.

Terapi hormon dalam sesetengah rawatan kanser seperti kanser payudara.

Menggantikan hormon tertentu sebagai rawatan beberapa keadaan seperti tiroid selepas pembedahan dan mengawal simptom menopaus.

Perkembangan ilmu dalam bidang ini masih terus berlaku terutamanya bagi penyakit diabetes yang menjadi epidemik di seluruh dunia. Pelbagai kaedah dan metod baru dicadangkan untuk menguruskan penyakit ini seperti pam insulin dan pemindahan sel islet pankreas.

Kita berharap agar perkembangan ini akan membantu lebih ramai individu dan meningkatkan tahap kesihatan masyarakat seluruhnya. Rakyat Malaysia juga tidak ketinggalan. Pada bulan Jun lalu, Prof Dr Norlela, seorang endokrinologis di Pusat Perubatan Universiti Kebangsaan Malaysia (PPUKM) menerima anugerah tertinggi dalam bidang ini iaitu
Fellow of the American College of Endocrinology
.


Ramai Suami Isteri Tanpa Sedar Buat 10 Cara Pakai Kondom Yang Salah Ini, BAHAYA!

Tahukah anda bahawa ramai pasangan suami isteri menggunakan cara pakai kondom yang salah?

Buat pasangan suami isteri, terutamanya yang masih muda dan baru sahaja berkahwin, perancangan keluarga adalah sangat penting.

 Selain metode yang melecehkan seperti pengambilan
pil perancang,
 ada satu teknik
kontrasepsi
 yang paling mudah dan asas iaitu dengan memakai
kondom
.

Namun, ia perlu digunakan dengan betul baru teknik ini benar-benar berkesan. Khas buat pembaca setia kami, ini dia

10

cara pakai
kondom
 yang salah!

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu kondom?

Sebelum pergi lebih lanjut, apa kata kita hurai serba sedikit mengenai kondom yang diperkatakan ini terlebih dahulu?

Buat anda yang belum tahu, kondom adalah sejenis alat
kontrasepsi
 yang digunakan oleh pasangan suami isteri untuk mencegah kehamilan luar jangkaan. Ia sangat penting dalam usaha perancangan keluarga.

Selain itu, ia juga mempunyai keupayaan dalam mencegah penyakit kelamin (STD) dari berjangkit. Dalam erti kata yang lain,
alat pencegah kehamilan
 ini banyak gunanya dan perlu digunakan dengan betul.

Sayangnya, masih ramai yang kurang mengetahui cara penggunaannya yang betul lantas meminimumkan tahap keberkesanannya.

10

cara pakai kondom yang salah

Menurut sebuah artikel terbitan jurnal Sexual Health yang berdasarkan 50 kajian tentang cara penggunaan kondom di seluruh dunia dan dikeluarkan di laman sesawang livescience.com, kesalahan cara pakai kondom tidak harus dipersalahkan kepada alat pencegah kehamilan itu semata-mata.

Akan tetapi, pemakainya juga perlu lebih berhati-hati.

Berikut merupakan beberapa kesalahan cara pakai kondom menurut kajian yang pasangan suami isteri perlu tahu:

#1. Tidak memakainya secara menyeluruh

Kesilapan cara pakai kondom yang pertama adalah ada segelintir pasangan yang memakai alat pencegah kehamilan ini secara separuh sahaja yakni tidak menyeluruh pada zakar.

Menurut kajian, sebanyak 8.8% lelaki dan 11.2% wanita akan memulakan hubungan seks sebelum kondom benar-benar ditutupi secara total oleh kondom.

#2. Memakainya secara terbalik

Ya, jika anda tidak pernah menggunakan kondom sebelum ini, agak sukar untuk membezakan mana bahagian dalam dan mana bahagian luar.

Menurut kajian, sekitar 4% hingga 30.4% individu gagal membezakannya lalu mengakibatkan mereka memakai
 alat kontrasepsi
ini secara terbalik lantas meningkatkan risiko
air mani
 terkeluar dari kondom.

#3. Terlalu lambat memakainya

Menurut satu kajian, kira-kira 17% hingga 51.1% individu memakai kondom terlalu lambat (memakainya ketika seks penetrasi sedang berlangsung).

Menurut kajian lain pula, pemakaian kondom yang lambat berlaku pada sekitar 1.5% hingga 24.8 peratus pasangan. Ini adalah cara pakai kondom yang salah kerana air mani boleh mengalir keluar pada bila-bila masa sahaja.

#4. Terlalu cepat mencabutnya

Ada kajian yang menyatakan bahawa sekitar 13% hingga 44.7% individu pernah mencabut kondom walaupun hubungan
seks
 belum benar-benar berakhir.

Ada juga kajian lain yang mengatakan bahawa kira-kira 1.4% hingga 26% pasangan pernah melakukan ini.

 Kesilapannya, ia hanya akan meningkatkan risiko air mani terkeluar di luar kondom.

#5. Menggunakan kondom yang sama berulang kali

Siapa yang pernah buat begini? Sila berhenti ya. Ini adalah salah satu kesilapan cara pakai kondom yang sering berlaku pada pasangan.

Menurut kajian yang pernah dilakukan, kira-kira 1.4% hingga 3.3% responden pernah melakukannya.

Ia adalah perbuatan yang salah kerana kondom bersifat pakai buang, jadi jangka hayatnya hanya sekali sahaja selepas dipakai.

#6. Tidak menggunakan pelincir

Persoalannya, adakah kita masih memerlukan pelincir jika sudah menggunakan kondom. Jawapannya, ya. Ini kerana penggunaannya tanpa
pelincir
 boleh mengakibatkan ia koyak.

Menurut kajian, sekitar 16% hingga 25.8% pasangan pernah melakukan seks dengan kondom tanpa
pelincir
. Ia adalah satu kesilapan yang harus dielakkan.

#7. Menggunakan pelincir yang salah

Tidak menggunakan pelincir bukanlah satu-satunya kesilapan berkaitan kondom. Kesilapan yang seterusnya adalah menggunakan pelincir yang salah.

Menurut kajian, kira-kira 3.2% hingga 4.7 peratus pasangan pernah melakukan kesilapan ini. Silapnya adalah mereka menggunakan pelincir berasaskan minyak, yang boleh merosakkan kondom.

#8. Tidak meninggalkan ruang pada hujung kondom

Apa maksudnya? Untuk pengetahuan anda, kondom perlu dipakai dengan meninggalkan sedikit ruang yang agak tirus pada hujung zakar tersebut.

Kegunaan ruang ini adalah untuk menampung air mani yang keluar dari
zakar
.

Tanpanya, air mani mungkin akan terkeluar dari kondom. Sebanyak 24.3% hingga 45.7% pasangan melakukan kesilapan ini.

#9. Gagal mengeluarkan udara

Kondom perlu digunakan dengan cara vakum (tanpa udara). Maksudnya di sini adalah alat kontrasepsi ini perlu dipakai ketat dan kedap udara agar tiada air mani yang boleh terkeluar darinya.

Untuk pengetahuan anda, sebanyak 41.6% hingga 48.1% pasangan pernah melakukan kesilapan ini lalu meningkatkan risiko
kehamilan tanpa sengaja
.

#10. Salah cara penyimpanan kondom

Apa yang lebih penting selain cara pakai kondom? Jawapannya adalah cara simpan kondom. Namun, sekitar 3.3% hingga 19.1% pasangan dalam kajian didapati salah cara penyimpanan alat pencegah kehamilan ini.

Buat anda yang belum tahu, tahap keberkesanan kondom mungkin akan berkurang dari 98% menjadi lebih rendah jika ia disimpan secara salah.

Berikut adalah kesalahan penyimpanan kondom yang anda perlu tahu:

Menyimpan kondom bersama peralatan yang tajam seperti pisau atau gunting

Menyimpan kondom di tempat yang panas dan terlalu terdedah kepada
cahaya matahari

Terlalu lama menyimpan kondom sehingga tamat tarikh luput

Jadi, apa cara pakai kondom yang betul?

Secara logiknya, cara pakai kondom yang betul adalah dengan mengelak daripada sebarang perlakuan cara pakai kondom yang salah, seperti tertulis di atas.

Selain itu, anda juga perlu lebih berhati-hati dengan saiz kondom – tidak terlalu ketat atau longgar, waktu dan teknik penggunaan dan cara penyimpannya.

Dalam pada itu, jangan sesekali menggunakannya secara berlapis. Ini kerana ada pasangan yang beranggapan bahawa penggunaan 2 atau 3 kondom sekali gus akan memberikan perlindungan yang berganda.

Ia adalah tidak benar. Ia hanya akan menyebabkan kondom mengalami tekanan berlebihan lalu meninggikan risiko ia terkoyak.

Jadi, sila berhati-hati ketika menggunakan kondom atau sebarang alat kontrasepsi yang lain, ya?

Konklusi

Kesimpulannya, tahap keberkesanan kondom adalah sebanyak 98 peratus. Namun, ia hanya akan termaktub sekiranya tiada sebarang kesilapan dalam cara pakai kondom.

Oleh itu, pasangan suami isteri, terutamanya yang masih muda dan baru berkahwin, sila berhati-hati, ya?

Jika kurang pasti dengan cara pakai kondom, sila baca arahan yang terdapat pada label kondom atau dapatkan pandangan dan pencerahan dari pakar.


Selami Manfaat Buah Keras Terhadap Kesihatan dan Kecantikan

Tahukah anda bahawa masyarakat Hawaii beranggapan bahawa pokok buah keras merupakan simbol kepada keamanan, pencerahan dan perlindungan kepada mereka? Disebabkan itu juga, mereka telah mendeklarasikan pokok buah keras sebagai pokok rasmi negara ekoran penggunaannya yang pelbagai pada tanggal 1 Mei, 1959. Persoalannya, apakah sebenarnya manfaat yang wujud di dalam tumbuhan ini?

Setiap kali terdengar atau terbaca mengenai buah keras, pasti anda akan tertanya-tanya apakah fungsi tumbuhan ini, bukan? Ada yang mengatakan bahawa ia mempunyai fungsi dalam masakan, iaitu membuatkan kuah menjadi lebih pekat dan sedap. Pun begitu, bukan setakat itu sahaja manfaat yang boleh diperoleh melaluinya. Sebenarnya, ia juga mempunyai 1001 khasiat terhadap kesihatan dan kecantikan kita.

Ingin mengetahui mengenai tumbuhan ini dengan lebih lanjut? Sila ikuti artikel ini.

Apa itu buah keras?

Buah keras atau nama saintifiknya
Aleurites moluccanus
 adalah sejenis tumbuhan yang berasal dari keluarga
Euphorbiaceae
. Perkataan

“aleurites”

itu sendiri sebenarnya berasal dari Greek yang membawa maksud “penuh dengan tepung”, sesuai dengan penampilannya yang seakan-akan bertepung pada bahagian permukaannya. Dalam pada itu, ia mempunyai pelbagai nama berbeza bergantung kepada bahasa sesebuah negara. Berikut merupakan nama-nama lain bagi tumbuhan ini mengikut masyarakat:

Malaysia –
buah keras

Indonesia –
kemiri

Filipina –
lumbang bato

Myanmar –
kyainthee

Vietnam –
lai

Sri Lanka –
kekuna

Australia
 – tiairi, tiairi

China
 – shi li

India
: katakrote

Hawaii –
kukui

Sepanyol –
nuez de la India

Inggeris –
candlenut
,
candleberry
,
Indian walnut

Tumbuhan ini merupakan natif kepada hutan hujan tropika di Malaysia, Indonesia, Australia, Kepulauan Maluku serta banyak lagi pulau di kawasan Lautan Pasifik Selatan. Tumbuhan ini banyak digunakan di dalam industri pembuatan cat, varnis, sabun atau diekstrak sebagai minyak lampu. Selain itu, ia juga merupakan sumber makanan ruji untuk masyarakat Australia dan individu dari negara Pasifik yang lain.

Pokok tumbuhan ini mampu tumbuh sehingga 15 – 25 meter (49 – 82 kaki). Daunnya pula berwarna hijau pucat, berbentuk bujur dan berukuran 10 – 20 cm (3.9 – 7.9 inci) panjang. Isirungnya pula adalah bulat dan berukuran 4 – 6 cm (1.6 – 2.4 inci) diameter. Bijinya pula berwarna putih, berminyak dan terasnya mempunyai lapisan embrio nipis yang disaluti oleh endosperma. Terasnya adalah sumber utama minyak buah keras ini.

Buah tumbuhan ini berwarna seakan-akan krim, lembut, berminyak serta mempunyai kulit yang keras, sesuai dengan namanya. Rasanya pula seringkali diungkapkan sebagai “kuat” dan “keras” jika hendak dibandingkan dengan rasa kekacang lain yang turut mempunyai kandungan minyak yang tinggi di dalamnya. Anda perlu berhati-hati kerana tumbuhan ini adalah bertoksik ketika masih mentah.

Sama seperti pelbagai lagi tumbuhan lain dalam keluarga
Euphorbiaceae
, tumbuhan ini adalah bertoksik dan hanya akan hilang toksiknya apabila dimasak. Ketika masih mentah, ia mempunyai bau yang sangat unik dan mempunyai rasa yang agak lembut. Selepas dimasak, rasanya akan berubah seakan kacang badam tanpa rasa pahit yang juga selalu ditemui dalam kacang badam.

Kebiasaannya, tumbuhan ini akan dijual di pasar malam atau pasar raya di Malaysia dan Indonesia selepas dituai. Disebabkan oleh kandungan minyaknya yang sangat tinggi, ia sangat mudah menjadi tengik. Jadi, anda disarankan untuk membelinya dalam kuantiti yang sedikit sahaja dan simpan ia di dalam tempat yang kering dan dingin. Paling penting, anda diingatkan untuk memasaknya terlebih dahulu sebelum memakannya untuk menyingkirkan toksik.

Mitos buah keras

Menurut kepercayaan masyarakat Hawaii, buah keras ini adalah jelmaan kepada Kamapua’a iaitu dewa khinzir. Salah satu lagenda menceritakan bahawa seorang wanita yang kalah dengan wanita lain walaupun selepas sedaya upaya cuba mendapatkan perhatian suaminya. Selepas itu, suaminya itu memukulnya dengan pokok buah keras sehingga mati. Disebabkan itu, dia telah dijelmakan kelahiran kedua sebagai wanita dengan hidup yang baru.

Fakta unik dan menarik mengenai buah keras

Masyarakat yang tinggal di kawasan kepulauan seperti masyarakat Hawaii, Tahiti, Fiji dan lain-lain menggunakan jusnya untuk membuat tatu

Masyarakat Tonga menggunakan buahnya di dalam upacara ritual kematian

Buahnya sering dijadikan sebagai mainan seperti guli

Isirungnya yang telah dihancurkan boleh dijadikan sebagai umpan menangkap ikan

Kulitnya boleh dicuci, dibersihkan serta dijadikan anting-anting atau pelbagai aksesori perhiasan yang lain

Kulit, daun dan bunganya selalu dijadikan kalung seperti yang sangat popular di Hawaii

Di negara kita, buahnya selalu digunakan bersama paku besi dan cengkerang kerang ketika perayaan menuai padi

Masyarakat kita percaya bahawa air campuran buahnya dengan paku besi dan cengkerang kerang sesuai dijadikan mandian untuk bayi yang demam

Minyaknya banyak digunakan untuk pelbagai tujuan seperti dijadikan bahan untuk cat, varnis, sabun, penggilap, pengawet industri pembuatan dan perkilangan

Minyaknya juga sangat popular digunakan dalam industri kosmetik dan penghasilan batik

Minyaknya turut menjadi intipati rawatan tradisional untuk kulit dan rambut

Selepas dikerah minyaknya, bijinya boleh dijadikan sebagai baja

Akarnya boleh diproses menjadi bahan pewarna untuk dibuat baju

Kayunya boleh diproses menjadi perabot, perkakas dapur, bot atau kanu yang kecil selain sesuai untuk dijadikan sebagai pulpa kertas, kayu api dan mancis

Minyaknya boleh dijadikan sebagai minyak urut tubuh badan terutamanya bahagian kepada yang biasanya disebabkan oleh meningitis

Minyaknya biasa dijadikan sebagai minyak wangi yang boleh disapukan kepada seluruh kulit

Larva yang dinamakan sebagai
Agrionome fairmairei
akan memakan kayu mati tumbuhan ini

Masyarakat Hawaii beranggapan bahawa pokok buah keras merupakan simbol kepada keamanan, pencerahan dan perlindungan

Pada May 1, 1959, pokok buah keras telah dideklarasikan sebagai pokok rasmi negara ekoran penggunaannya yang pelbagai

Kandungan nutrisi buah keras

Ya, mungkin tumbuhan ini mempunyai pelbagai manfaat terhadap kesihatan dan kecantikan kita, namun apakah kandungan nutrisinya sehingga ia diangkat sebagai salah satu tumbuhan paling berguna buat kita?

Berikut merupakan kandungan nutrisi tumbuhan ini bagi setiap 100 gram:

tenaga (kj)

1,979.0 kJ

tenaga (cal)

473.0 cal

air

24.4 mL

lemak

49.9 g

protein

7.8 g

karbohidrat

0.0 g

karbohidrat kompleks

0.0 g

potasium

876.0 mg

sodium

14.0 mg

fosforus

1,060.0 mg

kalsium

140.0 mg

magnesium

410.0 mg

zink

2.7 mg

zat besi

2.7 mg

zat tembaga

6.9 mg

kadnium

0.1 ug

vitamin b1

4.2 mg

vitamin b2

0.0 mg

vitamin b3

1.3 mg

Manfaat buah keras terhadap kesihatan

Mungkin ada yang sudah tahu dan mungkin ada juga yang belum tahu bahawa buah keras mempunyai pelbagai manfaat terhadap kesihatan kita. Untuk pengetahuan anda, tumbuhan ini sangat popular untuk digunakan untuk tujuan kulinari. Kandungannya yang tinggi dengan minyak menjadikannya sangat sesuai untuk dijadikan makanan, terutamanya di Asia. Minyak ini boleh dijadikan minyak untuk menghidupkan lampu.

Berikut adalah beberapa manfaat buah keras terhadap kesihatan kita:

 #1. Membantu mengurangkan risiko sakit jantung

Tumbuhan ini adalah sangat bermanfaat buat individu yang mempunyai kadar kolesterol tinggi kerana ia mampu membantu meningkatkan kadar kolesterol baik (HDL) dan sangat bagus untuk membantu menurunkan kadar kolesterol jahat (LDL).

Anda juga perlu tahu bahawa tumbuhan ini sangat kaya dengan potasium, yang sangat terkenal dengan keupayaannya untuk merendahkan tekanan darah. Cara ia berfungsi adalah ia akan menyebabkan dinding pada saluran darah relaks sekali gus membenarkan darah untuk mengalir dengan lebih mudah dan bebas ke sistem anda. Ini dapat membantu mengurangkan tekanan terhadap organ jantung.

 #2. Membantu melancarkan sistem penghadaman

Tumbuhan ini adalah sangat kaya dengan serat yang sangat penting di dalam diet untuk fungsi saluran pencernaan anda. Pengambilannya yang kerap mampu melancarkan sistem penghadaman kerana ia mampu membantu pergerakan usus anda ekoran kandungannya yang sangat kaya dengan minyak, yang boleh berfungsi sebagai “julap” semula jadi.

Perubatan tradisonal kita juga percaya ia sangat bermanfaat buat individu yang mengalami cirit-birit kerana kandungan seratnya yang tinggi boleh membantu menstabilkan amaun najis, sekali gus menyelesaikan masalah cirit-birit. Sikapnya yang kaya dengan komponen antimikrobia juga boleh membantu membunuh kuman yang terdapat di dalam makanan atau minuman, yang merupakan punca cirit-birit.

Selain itu, pengambilannya juga dikatakan boleh membantu merawat penyakit disentri, iaitu sejenis penyakit usus.

#3. Membantu melegakan sembelit

Tumbuhan ini sangat kaya dengan serat dan seperti mana yang kita tahu sembelit adalah disebabkan oleh kekurangan pengambilan serat. Jadi, pengambilannya boleh menyelesaikan masalah ini.

Cadangan pengambilannya adalah mencampurkan 1 biji buah keras, 2 biji bawang, 5 gram pulasari, 10 gram kulit kayu manis, 30 gram urang-aring, separuh sudu kecil garam, separuh sudu kecil jintan manis dan campurkan kesemua bahan ini ke dalam 800 cc air putih serta kacaukan sehingga sebati. Kemudian, rebuskan air ini sehingga 400 cc. Selepas itu, tapiskan dan hidangkannya. Ambil sekurang-kurangnya 2 kali sehari untuk kesan yang lebih efektif.

 #4. Membantu melawan jangkitan kuman

Tumbuhan ini dikatakan sangat berkesan melawan jangkitan kuman. Meskipun jangkitan kuman tidak begitu berbahaya, ia masih boleh mengakibatkan ketidakselesaan kepada anda. Jadi, cuba ambil bahagian minyaknya dan gunakannya di bahagian tubuh badan yang dijangkiti. Gunakan ia selalu untuk mendapatkan keputusan yang optimum.

#5. Membantu membina otot dan mengawal berat badan

Tumbuhan ini adalah sangat kaya dengan protein. Jadi, ia sangat berkesan untuk membantu membina otot. Selain itu, ia juga sangat sesuai untuk individu yang sedang dalam usaha menurunkan berat badan. Ini kerana, lebih besar otot, lebih cepat kadar metabolisma. Sebagai tambahan, protein juga adalah sesuatu yang sangat diperlukan oleh tubuh badan untuk membantu tubuh badan membakar kalori anda.

#6. Membantu menguatkan tulang dan sendi

Tumbuhan ini mempunyai kandungan fosforus yang sangat tinggi. Ini sekali gus menjadikannya sebagai sumber makanan yang sangat sesuai untuk menguatkan  sendi. Ia berfungsi dengan membantu mengelakkan sendi daripada bengkak dan sakit akibat kekoyakan. Dalam pada itu, kandungan kalsiumnya yang tinggi juga sudah tentu membantu dalam menguatkan tulang kita.

#7. Membantu merawat insomnia

Tumbuhan ini terbukti mengandungi melatonin yang akan membantu anda untuk lebih relaks sekali gus membuat anda lebih lekas tidur. Insomnia yang mungkin disebabkan oleh depresi, terlalu banyak berfikir, terlalu takut akan sesuatu dan lain-lain mungkin akan dapat dirawat dengan pengambilan tumbuhan ini.

#8. Membantu merawat ulser

Tumbuhan ini dikatakan mampu merawat ulser secara tradisional. Caranya, ambil getahnya kemudian campurkannya sedikit dengan santan. Kemudian, sapukan sahaja secara terus kepada bahagian dalam mulut yang mengalami ulser.

#9. Membantu merawat sakit gigi

Tumbuhan ini juga boleh membantu merawat sakit oral. Sama seperti cara tradisional merawat ulser, gunakan getahnya yang telah dicampur dengan santan. Kemudian, sapukannya pada gigi yang mengalami kesakitan. Lakukannya dengan kerap untuk lebih mujarab.

#10. Membantu melegakan demam dalam kalangan kanak-kanak

Tumbuhan ini juga sebenarnya merupakan penawar semula jadi untuk demam. Caranya, ambil minyaknya dan campurkannya dengan air putih. Rebuskannya sehingga ia mengeluarkan aroma. Selepas itu tapiskan dan hidangkan di dalam gelas kosong. Beri kepada anak anda yang sedang demam. Pun begitu, ini hanyalah sekadar rawatan tradisional yang tidak terjamin keberkesanannya. Adalah lebih baik untuk anda membawa anak anda berjumpa doktor bagi mendapatkan khidmat nasihat dan rawatan yang lebih lanjut.

#11. Membantu merawat gigitan serangga

Tumbuhan ini juga dikatakan mampu membantu merawat gigitan serangga seperti nyamuk, semut atau lebah. Jadi, jika anda digigit oleh serangga-serangga ini, sapukan ia dengan tumbuhan ini bersama serbuk kunyit. Namun sebelum itu, masak ramuan ini kemudian gaulkan dan hancurkannya sehingga sebati. Pun begitu, anda diingatkan bahawa ada serangga atau haiwan yang mempunyai bisa berbahaya serta mampu membunuh seperti lipan, kala jengking atau labah-labah dan ini tidak boleh dirawat dengan tumbuhan ini. Sebaiknya, berjumpa doktor adalah pilihan yang lebih baik.

Manfaat buah keras terhadap kecantikan

Ya, tumbuhan ini sememangnya sangat bermanfaat buat kesihatan anda. Namun tahukah anda bahawa ia juga adalah bermanfaat untuk kecantikan anda? Buat anda yang belum tahu, buah keras sangat bagus untuk kulit dan rambut anda. Petua orang lama mengatakan bahawa ia hanya perlu disapukan kepada kulit dan rambut untuk mendapatkan hasilnya.

Untuk rambut, dikatakan tumbuhan ini sangat bermanfaat untuk melebatkan rambut. Pasti anda pernah terdengar atau terbaca bahawa ia juga boleh menumbuhkan janggut, misai atau jambang, bukan? Ini mungkin juga berkesan jika anda gunakan ia secara kerap.

Untuk kulit pula, dikatakan tumbuhan ini sangat bermanfaat untuk kerangsaan yang berlaku kepada kulit. Sebagai contoh, ia boleh disapu kepada kulit yang terbakar, bengkak, lebam atau apa-apa iritasi.

Kesan sampingan pengambilan buah keras

Buah keras mengandungi toksik seperti
saponin
 dan
phorbol
. Jadi, pengambilannya terlalu banyak dan mentah boleh menyebabkan beberapa kesan sampingan. Antara kesan tersebut adalah sakit perut, cirit-birit, muntah-muntah dan pelbagai lagi masalah usus yang lain.

Sebaiknya, segera berjumpa doktor sekiranya tubuh badan anda mula mengalami masalah selepas sahaja mengambil tumbuhan ini untuk mendapatkan khidmat nasihat dan rawatan yang lebih lanjut.

Konklusi

Konklusinya, buah keras juga sangat popular dijadikan sebagai bahan masakan di dalam kalangan masyarakat kita. Ia selalu dimasukkan ke dalam masakan terutamanya kuah, untuk memberi kepekatan kepadanya. Bukan itu sahaja, ia juga digunakan untuk memberi aroma wangi yang boleh membuka selera anda selain memberi rasa yang lebih berlemak ekoran kandungannya yang berminyak. Jika difikirkan kembali, ia tidak begitu mengejutkan kerana tumbuhan ini sudah pasti mempunyai pelbagai kandungan nutrisi yang sangat hebat dan bermanfaat buat kesihatan dan kecantikan kita.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Herba: Kawalan Kelahiran Yang Menakjubkan

Herba yang Boleh Meningkatkan Tekanan Darah

Herba yang Biasa Digunakan untuk Rawatan Kanser

Herba dan Manfaat Penggunaannya Terhadap Manusia

Atasi Sakit Sendi Anda Dengan Herba dan Rempah Berikut


Resipi Smoothie yang Mengenyangkan

Dalam hidup sesiapa sahaja, pasti ada hari apabila anda bangun lewat atau terkejar-kejar waktu. Tidak ada masa yang cukup untuk duduk, menghirup secawan kopi dan mengunyah roti bakar mentega kacang kegemaran anda. Oleh itu, smoothie mudah dan mengenyangkan adalah semua yang anda perlukan. Keseluruhan proses membuat sebarang resipi ini hanya mengambil masa 5 – 8 minit dan hanya memerlukan pengisar.

Resipi 1

Mengandungi oat, yang sangat mengenyangkan.

Pisang beku – atau pisang juga boleh.

Bubur oat.

Yogurt.

Jus oren – sebarang jus lain juga boleh.

Campuran beri.

Resipi 2

Anda boleh memanggil ini smoothie pelangi tropika kerana sangat ringan, namun memastikan anda kenyang untuk tempoh yang lama.

Pisang beku

Strawberi

Jus Oren

Jus Nanas

Susu (1 sudu teh sahaja)

Resipi 3

Teringin secawan kopi tetapi masih mahu segelas smoothie segar? Ini untuk anda.

1 pisang besar

1 sudu teh serbuk kopi segera

1 sudu teh coklat panas segera

1 sudu teh madu

Setengah sudu teh kayu manis

Susu

Resipi 4

Tiada buah-buahan segar di rumah? Jangan bimbang, ada alternatif untuk anda.

Buah beku

Buah pic dalam tin

Yogurt

Susu

Resipi 5

Ibu anda selalu berpesan jangan lupa untuk makan sayur. Tahukah anda bahawa sayur-sayuran boleh membuat anda berasa kenyang lebih lama?

mangga beku

nanas beku

serbuk protein

santan

kales cincang

Resipi 6

Smoothie ini adalah super sihat dan mengenyangkan, tetapi sangat rendah kalori.

Pear

Epal hijau

Timun

Parsley segar

Biji hemp

Jus lemon

Air

Resipi 7

Protein, di samping
serat
 dan lemak yang sihat tiga faktor yang membantu membuat anda kenyang lebih lama. Mentega kacang mempunyai banyakprotein dan kita semua menyukainya.

Pisang beku

yogurt Greek

susu bebas lemak

serbuk koko

1 sudu besar mentega kacang

kiub ais (jika diperlukan)

Resipi 8

Lemak yang sihat dalam kacang sebenarnya boleh mencegah gula naik dan mengelakkan lebih teringin lebih karbohidrat.

Pisang beku

Susu bebas lemak

Gajus

Germa Gandum

Madu

Ketulan ais

Resipi 9

Smoothie ini adalah satu minuman lengkap yang lazat dan diisi dengan serat yang disyorkan untuk satu hari penuh.

Raspberi beku

Biji Chia

Tauhu

Air

Ketulan ais

Penyediaan

Memandangkan kita membuat smoothie, kaedahnya sama untuk setiap resipi. Hanya letakkan semua bahan dalam pengisar dan campurkan semua. Rasa dan kemudian tambah bahan yang sesuai.

Sesetengah orang suka smoothie pekat dan sesetengah tidak. Ia terpulang kepada cita rasa anda. Tambah lebih banyak jus, susu atau air kosong untuk mencairkan. Lebihkan oat, beri beku atau pisang beku untuk membuat smoothie anda 10 kali lebih berkrim.

Untuk mereka yang vegan, gantikan madu dengan sirap maple atau gula kelapa dan masih terasa sedap.

Akhir sekali, bahan-bahan yang disyorkan tidak tetap. Oleh itu, tunjukkan kreativiti dengan sebarang bahan yang ada di rumah. Anda boleh berbuat sesuka hati dengan buah-buahan segar, lemak sihat dan protein tetapi ingat untuk kurangkan semua pemanis buatan.


Si Kecil Jadi Mangsa Dera Sepanjang COVID-19? Jangan Berdiam, Lakukan Perkara Ini

Ketika kita dilanda kebimbangan tentang wabak COVID-19, tanpa kita sedar kes penderaan kanak-kanak turut meningkat.

Apakah langkah pencegahan yang boleh dilakukan bagi mengatasi keadaan ini?

Kes penderaan kanak-kanak

Langkah duduk di rumah adalah 1 cara untuk

mengekang penularan wabak COVID-19
 serta kaedah terbaik dalam melaksanakan amalan jarak sosial.

Namun bagi
sesetengah kanak-kanak, rumah yang dianggap sebagai 1 tempat yang selamat
, bertukar menjadi ‘neraka’ apabila menjadi mangsa dera.

Kenapa keadaan ini boleh berlaku?

Tidak dinafikan tekanan akibat ketidakpastian situasi masa sekarang menjadi antara punca mengapa kes penderaan kanak-kanak meningkat.

Terdapat beberapa faktor wujudnya tekanan seperti:

memikirkan masalah berkaitan kewangan

k
eadaan rumah yang tidak selesa dan bising

kegelisahan kerana terpaksa
terperap di rumah sepanjang tempoh Perintah Kawalan Pergerakan (PKP)

Mengesan tanda berlaku kes penderaan kanak-kanak

Amalan jarak sosial, pengasingan serta kuarantin diri
 boleh menyebabkan wujudnya stres dan perubahan dalam tingkah laku setiap individu.

Setiap keluarga berdepan dengan 1 tekanan baharu dan kesannya juga boleh berlaku kepada kanak-kanak.

Mereka mungkin akan mengalami kegelisahan, tertekan serta dibebani rasa bimbang.

Dalam keadaan ini, sukar untuk mengesan jika berlaku kes penderaan atau untuk tahu kanak-kanak itu berada dalam situasi yang tidak sepatutnya.

Namun, terdapat
 beberapa tanda yang boleh anda kenal pasti sebagai langkah pencegahan kes penderaan kanak-kanak
 ini, antaranya:

Berlaku jeritan suara yang agresif dan berulang kali

Mendengar bunyi pukulan atau barangan pecah

Kanak-kanak menangis untuk tempoh masa yang lama

Anak kecil ditinggalkan sendirian atau berada di luar rumah sendirian

Kanak-kanak kelihatan kotor atau tidak bertukar pakaian

Kanak-kanak kelihatan seperti dalam ketakutan, kebimbangan atau kegelisahan

Tanda-tanda yang dinyatakan di atas tidak 100% bermakna mereka didera.

Ia mungkin berlaku disebabkan masalah lain yang menimpa mereka.

Jika anda berasa ragu dengan keadaan tersebut, laporkan kepada pihak berkuasa.

Langkah pencegahan semasa COVID-19

Memandangkan sepanjang tempoh PKP berlangsung, perjumpaan secara bersemuka mungkin sesuatu yang sukar untuk dilakukan.

Namun jika anda mempunyai cara untuk kekal berhubung dengan anak yang mungkin berdepan kes penderaan kanak-kanak, berikut adalah langkah pencegahan yang boleh dilakukan:

Panggilan video

Lakukan panggilan video untuk mengekalkan hubungan secara bersemuka
.

Tanyakan jika terdapat sebarang aplikasi yang digunakan mereka untuk berbual dengan rakan-rakan supaya anda boleh sama memuat turunnya

Soalan tertentu

Anda boleh fikirkan soalan tertentu yang boleh membantu melihat situasi kehidupan kanak-kanak tersebut.

Tanyakan soalan terbuka seperti “Ceritakan tentang hari awak”, “Apa perkara gembira yang berlaku hari ini?”, “Ada sebarang perkara tidak seronok berlaku dalam minggu ini?”.

Anda mungkin perlu bertanya soalan yang sama berulang kali.

Ini kerana kanak-kanak mungkin memerlukan masa untuk berkongsi dengan anda.

Bersabar dan elakkan daripada memaksa.

Rutin baharu

Cuba untuk cipta 1 rutin baharu buat si kecil.

Contohnya, anda boleh minta si kecil berkongsi menulis tentang perasaannya dalam diari.

Menjadi pendengar

Berikan peluang kepada si kecil untuk berkongsi tentang apa yang berlaku kepada mereka.

Ia mungkin mengambil sedikit masa sebelum mereka berasa selesa untuk berkongsi menerusi panggilan telefon, jadi cuba untuk kerap berhubung.

Anda boleh bertanya tentang apa yang mereka tonton, bermain atau makan untuk membuatkan mereka selesa.

Anda juga boleh berhubung dengan mereka melalui sebarang aplikasi lain atau permainan.

Dalam masa yang sama, penting untuk menyokong ibu bapa mahupun penjaga kanak-kanak tersebut.

 Tanyakan jika mereka memerlukan sebarang bantuan atau mempunyai masalah.

Bagaimana jika wujud kes penderaan kanak-kanak?

Ia sesuatu yang amat mengejutkan atau menakutkan jika kanak-kanak mengakui berlakunya penderaan
.

Berikut beberapa saranan yang boleh anda lakukan:

 Dengar dengan teliti

Sabar dan fokus tentang apa yang mereka kongsikan dengan anda.

Usah luahkan sebarang pandangan atau ia hanya akan membuatkan mereka berhenti daripada berkongsi cerita.

 Perkara yang benar

Yakinkan kepada mereka tentang apa yang dilakukan ini adalah betul.

Ia pastinya memberi kesan kepada mereka apabila mereka sudi berkongsi dengan anda tentang sesuatu yang cukup membebankan.

 Bukan silap mereka

Katakan kepada mereka bahawa penderaan bukan 1 kesilapan yang berpunca daripada kanak-kanak.

 Tawarkan untuk membantu

Sesetengah kanak-kanak takut untuk berkongsi kerana bimbang tidak dipercayai.

Yakinkan kepada si kecil bahawa mereka boleh mempercayai anda dan anda sentiasa menyokong mereka.

 Jangan berdepan dengan pelaku

Tindakan anda berdepan dengan si pelaku mungkin akan membuatkan keadaan semakin teruk.

Jadi elakkannya, sebaliknya bawakan kes ini kepada pihak yang berkenaan.

Laporkan secepat mungkin

Sebaiknya,
 anda dinasihatkan untuk membuat laporan secepat mungkin agar setiap maklumat yang diperolehi masih dapat diingati dengan sebaiknya
.

Pastikan segala maklumat adalah tepat seperti yang diceritakan mangsa.

Sikap ambil peduli

Cuba untuk mengambil peduli tentang apa yang berlaku di sekitar anda.

Mengambil peduli dan menjaga tepi kain semata-mata untuk membawang adalah keadaan yang berbeza.

Kita tidak tahu penderitaan yang mungkin sudah lama membebani si kecil.

Tindakan anda mungkin dapat mengubah nasib seorang kanak-kanak yang tidak berdosa.


Jangan Tunggu Sampai Berbau Kepam, Ini Berapa Kerap Anda Perlu Cuci & Tukar Tuala Mandi!

Walaupun kegunaan tuala mandi adalah sangat penting untuk
mengeringkan tubuh badan setiap kali selepas mandi
. Tapi hakikatnya ramai tidak tahu cara basuh tuala mandi yang sebetulnya.

Ramai individu yang hanya bersikap acuh tidak acuh dan hanya tahu menggunakannya sehingga ‘lumat’ dan kotor.

Maka akan timbul satu persoalan yang sangat penting iaitu berapa kerap anda sepatutnya mencuci
towel
 mandi itu.

Untuk tahu jawapannya, teruskan membaca artikel ini dengan lebih mendalam lagi.

Untuk mendapatkan lebih banyak info tentang Habit Sihat, sila dapatkannya
 di sini.

Cara basuh tuala mandi: Kenapa ia penting?

Bukankah
towel
 mandi itu gunanya adalah untuk membersihkan tubuh badan daripada kotoran? Jadi wajarkah ia untuk dicuci?

Soalan ini perlu dijawab dengan jawapan ‘ya’ sekeras yang mungkin kerana ia perlu bersih untuk membersihkan
tubuh badan
 kita!

 Untuk pengetahuan anda, penggunaan tuala mandi yang kotor dengan kerap akan menyebabkan kerengsaan pada kulit.

Selain itu, ia juga akan meningkatkan risiko penyebaran jangkitan bakteria
Staphylococcus
yang biasa merebak melalui
baju dan pakaian.

Dalam pada itu, kami juga suka untuk mengingatkan anda agar
 jangan berkongsi tuala dengan sesiapa
 meskipun individu yang rapat seperti pasangan, ibu bapa mahupun
adik-beradik.

Cara basuh tuala mandi: Kekerapan mencucinya

Bukanlah bermakna jika anda tidak kerap mencuci
towel
 mandi, ia akan menyebabkan anda mengalami komplikasi yang sangat teruk.

Pun begitu, sudah pasti anda mahukan ia kekal suci dan bebas daripada
segala anasir jahat seperti bakteria yang dinyatakan di atas tadi
.

Menurut Cleaning Institute, adalah disarankan untuk anda mencucinya setiap kali selepas 3 kali penggunaannya.

Ini bermakna jika kalian mandi pada setiap hari, anda perlu sekurang-kurangnya mencuci tuala mandi 2 kali seminggu.

Selain mencuci tuala, ada satu lagi perbuatan yang perlu dilakukan dengannya iaitu menukar tuala apabila sudah sampai waktu!

Berapa kerap anda perlu ganti tuala mandi?

Sebenarnya, bukan sahaja anda perlu kerap mencuci
towel
 mandi, malahan juga harus kerap gantikan ia dalam tempoh yang ideal.

Ia adalah sangat bergantung kepada kualiti dan kuantiti penggunaannya selain anda sendiri boleh lihat pada permukaan
 towel
 tersebut.

Jika sudah
tuala mandi berbau,
 terlalu kotor,
 atau dan ia tidak mampu diselamatkan lagi, maka adalah wajar untuk anda menukarnya.

Apa yang paling penting, sila baca label atau tag yang disediakan oleh pengeluar dan diselitkan pengeluar untuk mengetahui cara basuh tuala mandi yang lebih tepat.

Namun ada juga beberapa faktor yang menyebabkan anda perlu untuk mencuci atau menukar tuala mandi dengan lebih kerap!

Faktor perlu lebih kerap cuci & ganti tuala!

Kesimpulannya, anda wajar mencuci tuala mandi sekurang-kurangnya 2 kali seminggu dan menukarnya apabila sudah teruk kondisi.

Pun begitu, wujud juga beberapa faktor yang menyebabkan anda perlu untuk mencuci atau menukar ia dengan lebih kerap lagi.

Antara faktor yang dinyatakan itu termasuklah:

Tuala mandi yang terlekat cecair badan

Tuala yang digunakan untuk
mengelap peluh

Tuala yang terperap lama di dalam bag

Tuala yang tersimpan lama di bilik air

Jika anda menghidap kondisi kulit sensitif

Selain itu, ada tip tambahan yang berguna untuk anda iaitu pastikan anda keringkan tuala mandi selepas anda membasuhnya, okay?

Baca juga:

Apa cara basuh tuala mandi yang terbaik?

Ramai yang sangka bahawa untuk mencuci tuala mandi ini, ia hanya perlu disumbat ke dalam mesin basuh dan biarkan alat itu bekerja.

Sebenarnya, ia bukanlah semudah itu kerana ada beberapa tip yang kalian perlu tahu, iaitu:

Pastikan ia kering terlebih dahulu sebelum
menjemurnya
 di ampaian

Tidak perlu sehingga menggunakan peluntur untuk membunuh kuman

Ikut arahan yang terdapat pada label atau tag tuala, berikan perhatian khususnya pada suhu dan tahap air mesin basuh

Pertimbangkan untuk guna cecair pelembut atau cuka semula jadi ketika membilas

Ambil tahu kondisi m
esin basuh
 anda agar kalian tahu sama ada perlu atau tidak/ berapa kerap perlu ia disanitasi

Jangan membasuh lambakan tuala mandi dengan terlalu banyak kerana ia mungkin tidak dapat dibersihkan sepenuhnya

Jika anda lebih cenderung memilih untuk membasuhnya dengan tangan, juga tiada masalah malahan ia adalah pilihan lebih bijak.

Walau apapun cara basuh tuala mandi yang anda amalkan, ingatlah bahawa untuk melakukannya dengan kerap dan cermat untuk kesan yang lebih baik.

Ingat ya,
 sila basuh dan ganti tuala mandi anda apabila sudah sampai masanya
!


Perkosaan: Kesan Terhadap Fizikal dan Psikologi

Perkosaan atau rogol adalah jenayah yang meninggalkan mangsa dengan banyak kecederaan fizikal dan psikologi yang serius. Baca artikel ini untuk melihat bagaimana perkosaan menjejaskan kehidupan seseorang.

Kesan fizikal

Rogol boleh menjejaskan tubuh mangsa secara fizikal kerana perogol mungkin menggunakan keganasan seksual. Mangsa mungkin memerlukan perhatian perubatan untuk memulihkan masalah ini. Kesan fizikal biasa termasuk apabila:

Mangsa mengalami penembusan yang menyakitkan. Kesakitan boleh menjadi ketara dan boleh dirasai semasa perkosaan dan selepas itu.

Mangsa mempunyai jangkitan urin.

Mangsa boleh hamil. Ramai mangsa mungkin tidak mahu menjaga bayi berkenaan kerana ia mengingatkan mereka tentang peristiwa traumatik.

Mangsa boleh mendapat jangkitan seksual seperti HIV,
 gonorrhea, chlamydia, hepatitis B. Keadaan ini sukar dirawat.

Mangsa mungkin mengalami kesukaran berjalan atau mengalami
patah tulang
.

Kesan psikologi

Selepas perkosaan, kesihatan mental dan emosi mangsa boleh merosot dengan ketara.

Bersalah dan malu

Kerana masyarakat cenderung menyalahkan mangsa, walaupun mangsa tidak melakukan apa-apa yang salah, mereka mungkin berasa bersalah. Walaupun mangsa tahu ia bukan kesalahan mereka, mereka masih boleh berasa bersalah. Mereka percaya bahawa mereka membenarkan perogol menyerang mereka secara seksual.

Terdapat kes-kes apabila rasa malu membuatkan mangsa memutuskan untuk diam. Mangsa tidak menceritakan kisah mereka kepada polis, sehingga pemerkosa dapat terus melakukan kegiatan jenayah ini tanpa apa-apa hukuman.

Hilang kawalan

Selepas kejadian itu, mangsa kehilangan keyakinannya. Mereka berfikir bahawa mereka tidak berkuasa, tidak berguna,
dan tidak dapat mengawal hidup mereka apabila membiarkan perkosaan berlaku.
 Oleh itu, mereka mungkin tidak dapat mengawal perasaan, pemikiran dan tingkah laku mereka dan jatuh ke keadaan kejutan atau perasaan kaku.

Ketakutan

Mangsa kekal rasa takut bahawa pemerkosa itu akan kembali dan mereka menderita akan diperkosa lagi. Selain itu, mereka takut bahawa orang lain akan mengetahui mengenai kejadian itu dan memandang rendah terhadap mereka. Di samping itu, mangsa berasa takut di tempat di mana mereka dirogol.

Kemarahan

Kemarahan adalah reaksi biasa terhadap peristiwa traumatik. Kemarahan dapat membantu mangsa merasakan mereka semakin kuat. Mangsa mungkin marah dengan pemerkosa, dengan diri mereka sendiri atau dengan orang yang ingin membantu mereka. Kadang-kadang, kemarahan boleh menyebabkan tindakan jenayah seperti membunuh perogol.

Ketidakpercayaan

Mangsa mungkin kehilangan kepercayaan mereka pada seseorang dan dalam kehidupan, memikirkan setiap orang boleh menjadi seorang yang tidak baik sama ada mereka adalah kenalan sendiri atau orang asing.

Tertanya-tanya

Mangsa mungkin tertanya-tanya mengapa pemerkosa memilih mereka. Kenapa mereka perlu mengalaminya? Kenapa pemerkosa tidak memilih orang lain? Ini adalah tindak balas semula jadi kerana mangsa tahu bahawa hanya sebilangan orang yang menderita masalah ini.


Bantu Anak Anda Dapatkan Postur Badan Yang Sihat

Postur badan yang betul mengurangkan tekanan atau beban berlebihan pada bahagian badan tertentu. Bebanan ini memberi kesan pada bentuk tubuh badan. Pernahkah anda terfikir postur apa yang terbaik untuk anak anda.

Punca postur badan yang tidak sihat

Untuk bayi dan anak kecil:

Pelan pemakanan yang tidak sihat

Kurang zat dan nutrisi

Perkembangan yang tidak sesuai (berjalan atau berlari terlalu awal)

Untuk kanak-kanak sekolah dan remaja:

Obesiti

Tidak aktif atau gaya hidup yang sedentar

Kurang bersenam

Mengikut contoh yang tidak bagus. Kanak-kanak berusian 3-5 tahun lazimnya akan meniru orang sekeliling mereka termasuklah postur dan tingkah laku mereka. Jadinya, contoh postur yang tidak bagus akan diikuti oleh mereka.

Berat beg sekolah yang terlalu membebankan. Berat beg sekolah yang disarankan adalah bawah daripada 30% berat kanak-kanak tersebut.

Bagaimana untuk menguruskan masalah postur anak anda

Beri mereka peluang untuk berkembang mengikut kadar mereka

Perkembangan kawalan otot leher dan belakang bayi adalah penting. Biarkan mereka mendapat keupayaan berjalan dan merangkak mengikut rentak dan kelajuan mereka sendiri. Pergerakan lain seperti mengangkat kepala, berguling, dan duduk juga penting. Setiap tahap perkembangan itu berhubung kait antara satu sama lain jadi kalau perkembangan itu terlalu laju, otot bahagian lain mungkin belum bersedia menyebabkan mereka membawa postur yang tidak sihat.

Berikan anak anda bahan dan alatan yang sesuai

Optimumkan alatan persekolahan dan pembelajaran mereka. Banyak dijual alatan seperti beg sandang, meja dan kerusi yang ergonomik untuk perkembangan mereka.

Galakan posture yang baik

1. Tetapkan postur piawaian

Untuk keadaan duduk

Bila mereka duduk, pastikan mereka mengikut peraturan ini:

Pastikan bontot dan belakang mereka menyentuh kerusi

Kekalkan postur bahu dan sandar kepada kerusi

Sentuh lantai dengan kaki mereka dengan penuh

Untuk keadaan berdiri

Pastikan kepala mereka memandang depan dan lurus

Pastikan bahu dan telinga mereka separas

Pastikan pelvis mereka sedikit ke dalam sambil bahu mereka bersandar

2. Hadkan masa untuk TV, permainan video atau komputer

Masa dengan gadjet tidak melebihi 20 minit dan had harian tidak lebih 2 jam sehari.

3. Galakkan mereka untuk bersenam

Bersenam membantu melegakan tegangan otot belakang dan bahagian bawah belakang. Galakkan mereka untuk melakukan tekan tubi dan regangan. Senaman lain yang membina kekuatan otot, imbangan dan keanjalan adalah digalakkan. Berikan sokongan untuk mereka menyertai sukan seperti bola sepak, bola jaring dan bola lisut.
Yoga
 dan taichi adalah alternatif kepada sukan yang baik untuk diamalkan.

4. Pastikan mereka faham betapa pentingnya postur badan dan kesan tidak menjaga postur badan.

5. Bina pelan pemakanan yang kaya dengan zat dan nutrisi yang mencukupi.

Hello Health Group
 tidak memberi nasihat perubatan, diagnosis atau rawatan.

Baca juga:

Mengajar Anak Anda Kebersihan Mulut

Mengajar Anak Anda Untuk Makan Sendiri

Mengajar Anak Anda Tindakan Sekiranya Bersama Orang Asing


Berhenti Lakukan Perkara Jika Anda Sayangi Jantung Anda!

Semua orang mahukan jantung yang sihat. Namun, tidak semua orang sebenarnya mengamalkan gaya hidup yang membantu memberikan jantung yang sihat. Dalam tidak sedar, anda mungkin sebenarnya sedang merosakkan organ paling penting ini.

Lakukan perubahan untuk jantung yang sihat, tinggalkan perkara berikut!

1. Jangan duduk terlalu lama untuk jantung yang sihat

Tubuh manusia dicipta untuk bergerak. Jika tidak berlaku pergerakan fizikal yang cukup, fungsinya boleh terganggu.
Mungkin banyak aktiviti fizikal dan peluh yang boleh diselamatkan dengan adanya teknologi yang membantu.
Namun, ia akan menjadi satu perkara yang buruk jika kita kita menggantikannya dengan aktiviti fizikal lain.

Kehidupan sendentari atau tidak aktif
meningkatkan risiko obesiti, penyakit jantung, kencing manis, dan darah tingg
i. Semua itu tidak sihat untuk jantung. Malah, ada juga yang mengatakan duduk terlalu adalah merokok cara baru.

2. Memandang remeh terhadap petanda yang ada

Tubuh kita berinteraksi dengan memberikan simptom. Contohnya, demam adalah petanda bahawa tubuh sedang dijangkiti kuman. Begitu juga dengan masalah jantung. S
akit dada yang anda alami mungkin bukan sekadar pedih ulu hati
(kedua-duanya memberikan simptom yang hampir sama!) lebih-lebih lagi apabila sudah berumur. Malah, ada juga yang meninggal dunia seawal umur 30-an disebabkan sakit jantung.

Jangan mengambil remeh. Lakukan pemeriksaan di klinik atau hospital berhampiran jika mengalami simptom berikut:

Sakit atau rasa tidak selesa di dada, lengan, atau rahang.

Sesak nafas tanpa sebab yang jelas.

Rasa letih di luar kebiasaan.

3. Jangan mengelak daripada menjalani pemeriksaan untuk jantung yang sihat

Mencegah lebih baik daripada merawat. Dapatkan pemeriksaan doktor setiap 5 tahun jika tiada sejarah keluarga dan setiap tahun selepas berumur 40 tahun.
Bagi yang mempunyai sejarah penyakit jantung dalam keluarga
, anda mungkin memerlukan pemeriksaan lebih kerap.

4. Elakkan merokok untuk jantung yang sihat

Bukan sahaja buruk untuk paru-paru anda,
tetapi juga untuk jantung dan hampir semua organ di dalam badan.
Tiada manfaat yang dapat diberikan oleh tabiat ini selain merosakkan tubuh serta mengecilkan poket anda. Jangan malu untuk mula berhenti kerana anda tidak berseorangan. Dapatkan bantuan melalui pakar di klinik dan hospital.

Mulakan dengan langkah yang kecil untuk masa depan yang sihat. Sayangilah jantung anda!


Jangan Buat Tak Endah Hal Berkaitan Prostat, Ini 5 Cara Pastikan Ia Kekal Sihat & Kuat!

Bagi seorang lelaki, kesihatan kelenjar prostat adalah sangat penting untuk memastikan mereka terus mampu menjalani hidup yang sihat dan kuat.

Pun begitu, terdapat beberapa masalah yang boleh terjadi terhadap kelenjar ini contohnya,
kanser prostat
,
 bengkak prostat
 dan prostatitis.

Disebabkan itu, anda sebagai lelaki perlu sentiasa lebih peka dan ambil berat mengenai kesihatan kelenjar prostat. Bagaimana? Jom ikuti artikel ini!

Kelenjar prostat, penting bagi lelaki

Sebelum pergi dengan lebih mendalam lagi, adalah wajar untuk kita semua belajar serba sedikit mengenai kelenjar ini terlebih dahulu.

Untuk pengetahuan anda, ia adalah sejenis kelenjar bersaiz sebiji kacang walnut yang terletak di antara zakar dan pundi kencing seorang lelaki.

Lebih tepat lagi, kelenjar ini terletak betul-betul di hadapan rektum dan berfungsi mengeluarkan cecair untuk
melindungi dan menyuburkan sperma
.

Sekiranya ia terjejas, maka fungsi perkumuhan dan pembiakan lelaki juga turut akan terganggu dek kerana 3 kondisi utama berkaitan; kanser prostat, bengkak prostat dan prostatitis.

Bagi mengelakkan kondisi ini berlaku, maka kesihatan prostat perlu dijaga dengan baik.

Bagaimana memastikan kelenjar prostat kekal sihat & kuat?

Tenang, tiada apa yang mustahil untuk memastikan kelenjar prostat anda sentiasa kekal sihat dan kuat! Bagaimana?

#1. Lakukan senaman dengan kerap

Aktiviti fizikal seperti bersenam dan bersukan ternyata memang mampu menyihatkan serta menurunkan berat badan yang berlebihan.

Ia sangat penting kerana terdapat banyak kajian yang kata senaman mampu mengurangkan risiko kondisi utama berkaitan kelenjar ini.

Selain itu, kajian Journal of Urology telah membuktikan bahawa mereka yang mempunyai berat badan berlebihan lebih berisiko mengalami masalah prostat.

Dalam erti kata yang lebih mudah,
 bersenam dan bersukan adalah salah satu cara untuk menurunkan berat badan
 sekali gus mengurangkan risiko masalah berkaitannya.

#2. Amalkan diet yang seimbang

Selain untuk memastikan tubuh badan kekal sihat dan kuat secara umum, amalan diet yang seimbang mampu membantu kesihatan prostat.

Antara contoh makanan yang bagus untuk prostat adalah minyak ikan yang tinggi kandungan omega 3, kekacang, sayuran dan sebagainya.

Apa yang penting adalah anda mesti elakkan mengambil gula dan banyakkan mengambil protein bagi mengurangkan risiko kanser prostat.

Amalkan pemakanan yang baik, contohnya anda mungkin boleh cuba diet Mediterraean yang bagus untuk prostat dan tubuh badan.

#3. Kurangkan stres untuk kelenjar prostat yang sihat & kuat

Stres bukan sahaja akan
menyebabkan aspek mental anda terjejas malahan juga fizikal
 khususnya pada kesihatan kelenjar ini.

Apabila sedang stres, tubuh badan akan mengalami ketegangan dan ini secara tidak langsung akan menyebabkan otot pelvis juga terkesan.

Akibatnya, ia akan menyebabkan otot ini mengalami masalah sekali gus menjadi pencetus kepada masalah prostatitis yang serius.

Stres juga akan melemahkan sistem imun semula jadi tubuh badan untuk melawan penyakit, maka sila elak stres untuk kesihatan prostat anda.

#4. Ambil suplemen

Kadangkala, diet pemakanan sahaja mungkin tidak mencukupi dan sesuatu perlu ditambah ke dalamnya yakni suplemen.

Buat anda yang mungkin belum tahu, terdapat banyak suplemen untuk prostat yang boleh diambil oleh lelaki, dijual di pasaran.

Pun begitu, adalah wajar untuk kalian
berjumpa dan berbincang dengan doktor terlebih dahulu sebelum mula mengambilnya
 ya?

#5. Minum teh

Kelihatan agak aneh bukan? Bagaimana teh boleh membantu kesihatan prostat?

Untuk pengetahuan anda, ada kajian yang mengatakan
teh hijau mampu menghalang pembentukan sel kanser
 pada prostat sekali gus merencatkan pertumbuhannya.

Namun kalian perlu pastikan agar tidak mengambil teh yang penuh dengan kandungan kafein kerana ia memburukkan lagi simptom prostatitis yang mungkin sedia ada.

Jadi, teh hijau atau teh yang tidak mengandungi sebarang kafein adalah pilihan yang terbaik.

Jangan tidak endah masalah kelenjar prostat!

Sekiranya anda sudahpun mengalami masalah berkaitan prostat seperti kanser prostat, bengkak prostat atau prostatitis, ia bukan pengakhirannya.

Anda masih boleh cuba untuk mengamalkan 5 cara yang kami telah nyatakan di atas tadi untuk membantu prostat anda menjadi lebih kuat dan sihat.

Pun begitu, ia bukanlah cara untuk merawatnya secara total ya?
 Sila berjumpa doktor untuk mendapatkan rawatan bagi masalah prostat
 anda!


Bengkak Kaki Anda Mungkin Kesan Nefropati Diabetes, Ini Maklumat Lanjut Mengenainya...

Antara komplikasi kencing manis adalah nefropati diabetes. Semak artikel ini bagi mengetahui lebih mendalam mengenai keadaan tersebut.

Untuk mendapatkan lebih banyak info tentang Kencing Manis sila dapatkannya
di sini.

Definisi

Apa itu Nefropati Diabetes?

Nefropati bermaksud penyakit atau kerosakan buah pinggang. Nefropati diabetes adalah kerosakan kepada
buah pinggang
 yang disebabkan oleh diabetes.

Dalam kes yang teruk, ia boleh membawa kepada kegagalan buah pinggang. Namun tidaklah semua orang yang menghidap diabetes mempunyai kerosakan buah pinggang.

Apakah kebarangkalian untuk mendapat keadaan ini?

Didapati seramai sehingga 40 peratus daripada orang yang menghidap diabetes akhirnya mengalami penyakit buah pinggang. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Nefropati Diabetes?

Tanda-tanda umum bagi nefropati diabetes adalah:

Kawalan tekanan darah yang semakin teruk

Protein dalam air kencing

Bengkak kaki, buku lali, tangan atau mata

Peningkatan keperluan untuk buang air kecil

Kurang memerlukan insulin atau
ubat diabetes

Kekeliruan atau kesukaran menumpukan perhatian

Hilang selera makan

Pening dan muntah

Gatal berterusan

Keletihan

Pada peringkat awal nefropati diabetes, anda mungkin tidak dapat melihat sebarang tanda atau gejala.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Nefropati Diabetes?

Buah pinggang mempunyai banyak saluran darah kecil yang menyaring sisa dari darah anda. Gula darah tinggi dari kencing manis boleh memusnahkan saluran darah ini.

Lama kelamaan, buah pinggang tidak dapat melakukan pekerjaannya juga. Kemudian ia mungkin berhenti bekerja sepenuhnya. Ini dipanggil
kegagalan buah pinggang.

Faktor-faktor Risiko

Apakah yang meningkatkan risiko saya kepada komplikasi kencing manis ini?

Terdapat banyak faktor risiko bagi nefropati diabetes, seperti:

Diabetes, jenis 1 atau 2

Paras gula darah yang tinggi (hiperglisemia) yang sukar dikawal

Tekanan darah tinggi (hipertensi)
yang sukar dikawal

Menjadi perokok dan menghidap diabetes

Paras kolesterol darah yang tinggi dan diabetes

Sejarah keluarga kencing manis dan buah pinggang

Baca juga:

https://wp.hellodoktor.com/kencing-manis/diabetes-jenis-dua/tanda-awal-kencing-manis/

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Nefropati Diabetes didiagnosis?

Doktor anda akan bertanya tentang tanda dan gejala anda, melakukan pemeriksaan fizikal, dan bertanya tentang sejarah perubatan anda. Dia boleh merujuk anda ke pakar ginjal (nefrologist) atau pakar diabetes (endocrinologist).

Untuk menentukan sama ada anda mempunyai penyakit ginjal diabetes, anda mungkin memerlukan ujian dan prosedur tertentu, seperti:

Ujian darah. Jika anda menghidap diabetes, anda memerlukan ujian darah untuk memantau keadaan anda dan menentukan sejauh mana buah pinggang anda berfungsi

Ujian air kencing. Sampel air kencing memberikan maklumat tentang fungsi buah pinggang anda dan sama ada anda mempunyai terlalu banyak protein dalam air kencing. Tahap protein yang tinggi yang dipanggil
proteinuria atau albuminuria
 boleh menunjukkan buah pinggang anda dipengaruhi oleh penyakit

Ujian pengimbasan. Doktor anda boleh menggunakan x-ray dan ultrabunyi untuk menilai struktur dan saiz buah pinggang anda. Anda juga mungkin menjalani pemeriksaan CT dan pengimejan resonans magnetik (MRI) untuk menentukan sejauh mana darah beredar di dalam buah pinggang anda. Ujian pengimejan lain boleh digunakan dalam beberapa kes

Ujian fungsi buah pinggang. Doktor anda boleh menilai kapasiti tapisan buah pinggang anda dengan menggunakan ujian analisis buah pinggang

Biopsi buah pinggang. Doktor anda boleh mengesyorkan biopsi buah pinggang untuk mengeluarkan sampel tisu buah pinggang. Anda akan diberikan anestetik setempat. Kemudian doktor anda akan menggunakan jarum nipis untuk mengeluarkan potongan kecil tisu ginjal untuk pemeriksaan di bawah mikroskop

Bagaimana pesakit Nefropati Diabetes dirawat?

Rawatan utama adalah ubat untuk menurunkan tekanan darah anda, serta mencegah atau melambatkan kerosakan pada buah pinggang anda. Ubat-ubatan ini termasuk:

Perencat enzim penukaran angiotensin, juga dikenali sebagai perencat ACE

Penyekat reseptor angiotensin II, juga dikenali sebagai ARB

Kerana kerosakan pada buah pinggang semakin buruk, tekanan darah anda meningkat. Tahap kolesterol dan trigliserida juga meningkat. Anda mungkin perlu mengambil lebih daripada satu ubat untuk merawat komplikasi ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Nefropati Diabetes?

Gaya hidup dan kaedah pengubatan sampingan yang berikut mungkin membantu anda menangani nefropati diabetes:

Kekalkan paras gula darah anda dalam julat sasaran. Ini boleh membantu memperlahankan kerosakan pada saluran darah kecil di buah pinggang

Bekerjasama dengan doktor untuk mengekalkan tekanan darah anda. Doktor anda akan menetapkan matlamat tekanan darah anda. Matlamat anda akan berdasarkan kesihatan semasa dan umur anda. Satu contoh matlamat adalah untuk mengekalkan tekanan darah anda di bawah 140/90

Pastikan jantung anda sihat dengan memakan makanan yang sihat dan bersenam secara teratur. Mencegah penyakit jantung adalah penting, kerana orang yang mengidap diabetes lebih cenderung mempunyai penyakit jantung dan saluran darah. Dan orang-orang dengan penyakit ginjal berada pada risiko yang lebih tinggi untuk penyakit jantung

Perhatikan seberapa banyak protein yang anda makan. Makan terlalu banyak adalah menyukarkan untuk buah pinggang anda. Jika diabetes telah menjejaskan buah pinggang anda, membatasi berapa banyak protein yang anda makan boleh membantu mengekalkan fungsi buah pinggang. Sila berbincang dengan doktor atau pakar diet mengenai berapa protein yang terbaik untuk anda

Perhatikan seberapa banyak garam yang anda makan. Pengurangan pengambilan garam membantu mengurangkan tekanan darah tinggi

Jangan merokok atau gunakan produk tembakau lain

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Awas, Keradangan Pada Tiub Falopio PERLU Dirawat Atau Boleh Jejaskan Kesuburan!

Salpingitis adalah keradangan yang berlaku pada struktur anatomi yang dikenali sebagai tiub falopio – tiub yang menyambungkan kepada organ reproduktif wanita.

Keadaan kesihatan ini merupakan sejenis penyakit radang pelvis (PID) yang merujuk kepada
jangkitan bagi organ pembiakan wanita
.

Salpingitis boleh berlaku apabila laluan tiub falopio yang terkesan dijangkiti oleh bakteria.

Proses keradangan yang terjadi pada satu tiub boleh tersebar dengan mudah kepada tiub yang lain.

Jika keadaan ini tidak dirawat sebaiknya, ia boleh menyebabkan komplikasi kesihatan jangka masa panjang sehingga menjejaskan kesuburan.

Artikel ini akan membincangkan perihal salpingitis dan rawatan bagi mengelakkan komplikasi daripada berlaku.

Untuk mendapatkan lebih banyak info tentang Kesihatan Wanita, sila dapatkannya
di sini.

Kenali simptom jangkitan tiub falopio

Bukan semua individu yang mengalami masalah
penyakit radang pelvis akan mengalami simptom
.

Keadaan kesihatan ini mempunyai tahap keterukan yang berbeza. Ia boleh jadi akut (simptom teruk namun jangka masa pendek) atau kronik (sedikit atau tiada simptom, namun jangka masa panjang).

Mereka yang mengalaminya boleh menunjukkan simptom seperti:

Keluar bau daripada organ reproduktif wanita – faraj.

Keluar
cecair faraj
 yang berwarna kuning.

Sakit semasa mengalami proses ovulasi, haid atau ketika melakukan seks.

Alami tompokan darah di antara dua fasa pendarahan haid.

Rasa sakit pada bahagian belakang badan.

Sakit abdomen.

Loya.

Muntah.

Demam.

Kerap kencing.

Apa yang lebih menakutkan berkenaan dengan masalah kesihatan ini adalah simptom yang dialami pesakit boleh hilang tanpa rawatan perubatan.

Keadaan ini boleh memberikan tanggapan yang salah terhadap pesakit dan individu di sekeliling mereka.

Jika jangkitan tersebut tidak dirawat, ia boleh menyebabkan komplikasi jangka masa panjang yang lebih serius.

Apa yang menyebabkan berlakunya jangkitan organ reproduktif wanita dan bagaimana ia didiagnosis?

Lazimnya, salpingitis berlaku akibat jangkitan bakteria melalui hubungan seksual.

Terdapat juga punca lain yang lebih jarang seperti radang apendiks dan penggunaan
alat cegah hamil dalam rahim (IUD)
. Namun secara umumnya, anda lebih berisiko jika:

Pernah mendapat jangkitan kelamin.

Membuat
hubungan seks
 tanpa menggunakan perlindungan.

Mempunyai ramai pasangan seksual.

Mempunyai pasangan yang mengadakan hubungan seksual dengan ramai pasangan lain.

Langkah mendiagnosis jangkitan ini hampir sama dengan masalah jangkitan lain.

Ia dilakukan secara sistematik bermula daripada pengambilan sejarah perubatan, pemeriksaan fizikal oleh doktor dan akhir sekali, ujian makmal bagi mengesahkan diagnosis.

Antara maklumat makmal yang perlu diambil kira dalam mengenal pasti jangkitan tiub falopio adalah seperti berikut:

Ujian darah dan
air kencing
. Ia bertujuan bagi melihat jika terdapat tanda-tanda jangkitan

Ujian
swab
 faraj dan serviks. Perkara ini membolehkan doktor untuk
mengenal pasti bakteria apa yang menjangkiti pesakit

Pemeriksaan ultrabunyi abdomen atau faraj. Ia bagi melihat keadaan di dalam tiub falopio dan kawasan lain sepanjang saluran reproduktif manusia

Hysterosalpingogram. Ini merupakan x-ray khas yang melibatkan penggunaan pewarna iodin. Teknik ini boleh membantu doktor untuk mengenal pasti sekiranya terdapat halangan di dalam tiub falopio anda

Jenis ujian yang akan disarankan oleh doktor bergantung kepada situasi klinikal semasa anda datang membuat pemeriksaan.

Ada masanya doktor akan menyarankan pemeriksaan laparoskopi (prosedur pembedahan minor) bagi melihat secara langsung keadaan tiub falopio dan organ reproduktif yang lain.

Baca juga:

Rawatan dan komplikasi merawat masalah pada organ reproduktif wanita

Rawatan utama bagi mana-mana jangkitan bakteria adalah antibiotik.

Cuma apa yang membezakan rawatan bagi jangkitan yang berlainan adalah jenis antibiotik yang digunakan.

Oleh sebab itulah penting bagi setiap doktor untuk mengetahui jenis bakteria yang menyebabkan jangkitan
sebelum mempreskripsikan rawatan antibiotik
.

Pasangan seksual anda juga perlu menjalani pemeriksaan untuk memastikan mereka tidak mendapat jangkitan yang sama.

Sekiranya positif,
rawatan antibiotik
 perlu dipreskripsikan kepada mereka.

Apa yang lebih rumit adalah jika bakteria tersebut menyebabkan komplikasi seperti:

Jangkitan tersebar ke rahim dan ovari – organ reproduktif wanita penting

Sakit abdomen dan pelvik jangka masa lama.

Parut tubal, lekatan dan halangan pada laluan reproduktif hingga menyebabkan masalah kesuburan.

Sekumpulan nanah di dalam tiub falopio.

Kehamilan luar rahim.

Bergantung kepada jenis komplikasi yang tercetus, doktor mungkin akan mempreskripsikan kaedah rawatan selain daripada antibiotik.

Sebagai contoh, jika jangkitan tersebut
menyebabkan nanah terkumpul di dalam tiub falopio
, prosedur laparoskopik boleh dilakukan untuk menyedut keluar nanah tersebut.

Konklusi

Walaupun penyakit radang pelvis nampak seperti tidak berbahaya, jangkitan tiub falopio boleh menyebabkan komplikasi sehingga mempengaruhi kualiti hidup pesakit.

Jika anda didiagnosis dengan masalah ini, adalah lebih baik untuk anda menggalakkan pasangan bagi menjalani ujian
jangkitan seksual.

Sekiranya anda mempunyai sebarang persoalan berkaitan organ reproduktif wanita, ajukan kepada doktor perubatan bertauliah untuk maklumat lanjut.